ועדת העלייה, הקליטה והתפוצות, כנסת 20, פרוטוקול מספר 353, 2018-12-25 12:30

אברהם נגוסה: ברוכים הבאים לוועדת העלייה, הקליטה והתפוצות.

אברהם נגוסה: אנחנו מתחילים את הדיון.

אברהם נגוסה: חבר הכנסת מוטי יוגב יזם את הדיון בנושא אולפני עברית באינטרנט ונדבר גם על נושאים אחרים, שבאמת צצו אחרי שהוא הגיש את הנושא.

אברהם נגוסה: הנושאים האלה, שלושה נושאים, והכול קשור לאולפן עברית.

אברהם נגוסה: יש את סגירת הפרויקט 'אולפן שלי', המשמש אולפן לעולים, הנושא הנוסף שאנחנו נדון עליו זה הנושא העיקרי, שחבר הכנסת מוטי יוגב העלה, קידום אולפן אינטרנטי לעולים וליהודי התפוצות, והדבר השלישי, כיוון שהכנסת מציינת את היום הבינלאומי לזכויות אנשים עם מוגבלות, אז אנחנו גם נתייחס לנושא של תכנית לימוד עברית באולפנים לעולים עם קשיי למידה.

אברהם נגוסה: אז אלה שלושת הנושאים שנדבר עליהם.

אברהם נגוסה: יחד איתי נמצאים חבר הכנסת היוזם, חבר הכנסת מוטי יוגב, שרת הקליטה לשעבר, חברת הכנסת סופה לנדבר, ומנכ"ל משרד הקליטה מר אלכס קושניר.

אברהם נגוסה: בנושא הראשון, סגירת הפרויקט 'אולפן שלי', שעל כך שמענו בדיון בוועדה בשבוע שעבר, ב-17 בדצמבר, הוועדה קיימה דיון על העלייה של יהודי צרפת לישראל.

אברהם נגוסה: במהלך הדיון אמרו לנו שהנושא של האולפן נסגר, הפרויקט של 'אולפן שלי' ו-150 המורים ו-30 אנשי הצוות, הם בסכנה מבחינת הבטחת עיסוקם ואנחנו רואים שהמצב לא פשוט.

אברהם נגוסה: הייתה לי אז שיחה עם המנכ"ל וגם עם גורמים אחרים ולכן אנחנו רוצים להבין היום גם את הפרויקט, את אנשי 'אולפן שלי' וגם את המנכ"ל ואנחנו רוצים להגיע בסיכום איך הפרויקט ממשיך לתת שירותי אולפן לעולים חדשים וגם המורים והצוות ימשיכו לעסוק בעבודתם.

אברהם נגוסה: הנושא השני, איך אנחנו מקדמים את אולפן אינטרנטי גם בארץ וגם בחו"ל, והדבר השלישי, לאנשים עם קשיי למידה.

אברהם נגוסה: אני קודם כל אתן לחבר הכנסת מוטי יוגב, בבקשה.

מרדכי יוגב: ראשית תודה רבה לכבוד היושב ראש, מנהלת הוועדה, חבריי, שרת הקליטה לשעבר, סופה, ומנכ"ל משרד הקליטה וכל מי שהגיע לוועדה.

מרדכי יוגב: אולפן אינטרנטי, הרבה קשיים חווים העולים לישראל מכל התפוצות, גם פה אני רואה מתפוצות שונות, והשפה היא הדלת הראשונה, שהיא או סגורה בפניהם, כי יש להם יותר קושי ללמוד שפה, או הם בשלב שיש דאגות אחרות לחייהם, כמו שחווינו עולים שעזבו אולפן כי הפרנסה הייתה – עזבו אולפן, אבל נשארו תקועים ללא שפה, ללא יכולת להסתדר.

מרדכי יוגב: השפה היא באמת הדלת הראשונה להתחברות וליכולת קליטה טובה יותר בישראל.

מרדכי יוגב: מזה כארבע שנים שנחשפתי, על ידי יהודי פה ממבשרת ירושלים, ראש ישיבה וטייס בעברו, צבי שפיגל, לכך שהוא קיים שם איזה שהוא אולפן אינטרנטי, שתלמידים שלו וחברים שלהם יצרו.

מרדכי יוגב: הוא העלה לי את הרעיון ובמסגרת אותן שנים פניתי גם והייתי פעמיים בחברת 'אופק', שנאמר עליה שהיא חברה משותפת למשרד הקליטה ולסוכנות היהודית ולהסתדרות הציונית ולגופים נוספים שפועלים.

מרדכי יוגב: אני מודה שלאחרונה הייתי שם רק לפני כשנה וחצי ולא בעת האחרונה, אבל לא ראינו שם שום התקדמות לעבר אולפן אינטרנטי.

מרדכי יוגב: לפני שנה חוויתי במוסקבה תופעה אחרת שקשורה באולפן אינטרנטי, בארגון היהודי רוסי, שלהם כ-100,000 משתמשים באינטרנט, לחב"ד יש 200,000, והם סיפרו שהם יצאו בתכנית באינטרנט של 13-12, שזו תכנית בת מצווה-בר מצווה, ושלחו אותה באינטרנט.

מרדכי יוגב: היינו שם שבוע אחרי הפצתה והסתבר שתוך שבוע 600 משפחות יהודיות מרחבי ברית המועצות, שלא רשומות אצלם בארגונים, אבל שחפצו להעניק לילדים שלהם משהו של יהדות, ציונות ונדבקו בתכנית שהופצה באינטרנט וביקשו להיות חברים בה.

מרדכי יוגב: פגשתי גם אנשים נוספים, כמו האנשים שיושבים פה, כמו יוסף אפללו, שקידמו בעצמם אולפן כזה לעולים בצרפת ובעיני רוחי אני רואה דבר פשוט, ובזה אני אסיים, המשפחה בחוץ לארץ, לוקח לה כמה שנים, או כי מעכבים אותה, או כי היא מתלבטת, או כי היא מחכה לפנסיה של ההורים, מכל סיבה שהיא, ואין סיבה שלא הילד בגיל הגן, הילדה בבית ספר יסודי, חטיבת ביניים, תיכון, מבוגרים, יהיה להם אולפן שכזה.

מרדכי יוגב: אתה עושה אותו בשפה אחת, תתחיל באנגלית, תעבור לרוסית, תעבור לצרפתית, תעבור לספרדית, והנה לך ארבע שפות ראשונות של מרב העולים שמדברים בהם בחוץ לארץ, אז הילד כבר יכול להתקשקש באינטרנט על משהו מעניין וכך גם בגיל היותר מבוגר, וכך גם האבא.

מרדכי יוגב: אתה יכול להוסיף לזה לינקים אינספור, כי הוא יכול להתחיל אחרי שיש לו קצת יותר שפה, מה זה בנק ואיפה זה מטולה ואיפה זה עפולה ואיפה זה חיפה.

מרדכי יוגב: לינקים להמון דברים, איך ביטוח לאומי ואיך קופת חולים ואיפה הלימודים בנתניה.

מרדכי יוגב: להיכנס לצורך העניין לעיריית נתניה ולקבל הכוונות לעניינים שונים שהוא מחפש בהם, עבודה, דיור, חיי קהילה.

מרדכי יוגב: זה היה בעיניי כלי שהוא לא היה בשנים אחורה.

מרדכי יוגב: אמנם פה התבשרנו על עשייה גדולה, למשל פתיחת כיתות אולפן בצרפת ועוד ועוד דברים חשובים, אבל אולפן אינטרנטי הוא כלי שמתקדם והולך בכל השנים האחרונות והוא היום באפליקציה לכל אחד.

מרדכי יוגב: הילד נוסע באוטובוס ויכול לנצל את הזמן, ומשפחה שמחליטה שבשבת או בשישי או בראשון, ביום חופשי בארץ נוצרייה, היא משחקת או מדברת במשחק שיש באינטרנט, בינה לבין עצמה, ולומדת קצת יותר עברית.

מרדכי יוגב: אין ספק שזה מביא אותם לארץ כאשר הדלת הכי משמעותית להיפתח, השפה, שהיא ההנגשה הכי משמעותית, נמצאת להם ככלי יותר משמעותי.

מרדכי יוגב: לכן אני יושב על הדבר הזה, אני חושב שזו ישיבה שלישית של הוועדה, ואני אשמח לשמוע שאכן כן יוקצה לדבר הזה תקציב רציני ונראה תכנית עבודה ונראה אולפן אינטרנט בשפה ראשונה ובעוד חצי שנה בשפה שנייה, מתי שתגידו וזו התחלה.

מרדכי יוגב: זה צריך להתחיל להיבנות.

מרדכי יוגב: יכול להיות שאפשר להתחיל לדבר על בני הנוער.

מרדכי יוגב: בני הנוער בארץ סודית שדיברנו עליה, היום הם לא באים הנה, הם הולכים לארצות הברית.

מרדכי יוגב: אם הם היו יודעים בעברית יותר טובה מה מציעים להם במכינות ובאוניברסיטאות, בדרום אמריקה, אין לי ספק שהם היו באים אלינו ולא הולכים ומתבוללים כרגע בפנמה, בקמבודיה, בפרו, בארצות הברית.

מרדכי יוגב: מהי ארץ המוצא, אני לא אומר כאן, כי היו על זה ישיבות שניסינו להביא אותם משם ולא הצלחנו בינתיים.

מרדכי יוגב: אז השפה היא הנגשה ראשונה, אולפן אינטרנטי זה בעיניי משימה ראשונה במעלה למשרד העלייה והקליטה, הסוכנות והגופים האחרים.

מרדכי יוגב: תודה.

אברהם נגוסה: תודה רבה לך.

אברהם נגוסה: אנחנו נשמע ממנכ"ל משרד הקליטה על שלושה הנושאים.

אברהם נגוסה: נציג 'אופק' נמצא פה?

אברהם נגוסה: נציג הסוכנות?

אברהם נגוסה: ההסתדרות הציונית העולמית?

יוליה סקין: כן.

אברהם נגוסה: מצוין.

אברהם נגוסה: אז קודם כל נשמע את 'אולפן שלי'.

סופה לנדבר: מנכ"ל משרד החינוך גם נמצא כאן?

שלומית אבינח: לא.

סופה לנדבר: הרי מי שממונה על האולפנים המוניציפליים זה משרד החינוך.

אברהם נגוסה: כן, אבל יש נציג - - -

סופה לנדבר: יכול להיות שצריכים להתחיל מהאולפנים.

אברהם נגוסה: אני אגיד לך, חברת הכנסת סופה לנדבר, את יודעת ש-18 חודשים כל עולה מקבל את האולפן, יש אולפן א', יש אולפן ב', הבעיה שאנחנו נדבר עליה זה יותר באולפן ב'.

סופה לנדבר: לא, לא בדיוק.

סופה לנדבר: אנחנו מדברים עכשיו על אולפנים פרטיים, עד כמה שאני הבנתי.

אברהם נגוסה: כן, אלה שמשלימים דרך ואוצ'רים ודרך - - -

סופה לנדבר: נכון.

אברהם נגוסה: לכן באיזה שהוא שלב זה יכול להיות בקשר למשרד החינוך, אבל מה שאני הבנתי, ממה שאני בדקתי בנושא הזה, היו 34 זכיינים לתת אולפן המשך.

30741: לא רק המשך, גם אולפן ראשוני.

אברהם נגוסה: גם את א'?

אברהם נגוסה: אוקיי, אבל אני הבנתי ש'אולפן שלי', מי שנתן להם הוראה לעצור את העניין ולבטל את החוזה זה משרד הקליטה.

30741: נכון.

אברהם נגוסה: זה העניין.

מרדכי יוגב: אתה חוזר עכשיו לנושא של 'אולפן שלי'?

מרדכי יוגב: אחר כך נחזור לעניין של אולפן אינטרנט.

אברהם נגוסה: כן, זה מה שאני רציתי.

אברהם נגוסה: לכן שאלתי את 'אופק' והסוכנות וההסתדרות הציונית בעניין האינטרנט, בחו"ל בעיקר.

אברהם נגוסה: אנחנו נשמע, מי מדבר?

שלומית אבינח: יש גם תלמידים וגם מורים, יש תשעה ש - - -

אברהם נגוסה: לא, קודם כל מישהו יציג את הבעיה.

שלומית אבינח: רודי, המנכ"ל.

אברהם נגוסה: בבקשה.

אברהם נגוסה: תציג לנו את הבעיה, איפה הבעיה, לאחר מכן נשמע גם את האחרים.

רודי חיון: כבוד יושב ראש הכנסת, חבר הכנסת נגוסה, מוטי יוגב - - -

אברהם נגוסה: יושב ראש הוועדה, אני לא מתנגד להיות יושב ראש הכנסת, אבל עוד לא הגעתי.

רודי חיון: יושב ראש הוועדה, חבר הכנסת מוטי יוגב, חברת הכנסת סופה לנדבר, שהיא השרה לשעבר, ומנכ"ל משרד הקליטה, אלכס קושניר.

רודי חיון: אני אתחיל ואגיד שאני שמח להיות פה קודם כל, כי מאז שקיבלנו את המכתב לפני חודש הנהלת המשרד לא פגשה אותי ולא רצתה לפגוש אותי, אז אני שמח לראות גם את המנכ"ל וגם את הסמנכ"ל.

רודי חיון: אני רוצה להציג קודם כל מי אנחנו.

רודי חיון: אני הייתי חלק מהקמת החברה לפני קרוב לעשר שנים, חברה שהוקמה על ידי עולים כדי לשרת את אוכלוסיית העולים מכל הארצות והיום 'אולפן שלי' הוא בעצם האולפן הגדול ביותר בארץ, 28 סניפים ב-28 ערים, 2,500 תלמידים, כ-50% מפרויקט הוואוצ'רים, תלמידים מ-30 ארצות מוצא ועם 180 עובדים, כ-150 מורים ו-30 אנשי צוות, שחלקם פוטרו בגלל כל מה שקרה ורובם ככולם הולכים לאבד את עבודתם בעוד כמה שבועות כשיסיימו את הקורסים הנוכחיים.

רודי חיון: אני הצגתי בשבוע שעבר את הבעיה הזאת כי קודם כל אני לא רואה את האינטרס שלי או האינטרס של החברה, אני רואה קודם כל את האינטרס של העולים.

רודי חיון: להערכתנו יש כרגע קרוב ל-500 עולים שנשארו בלי אולפן בכל הארץ בעקבות החלטה פתאומית ואני ניסיתי להבין את זה.

רודי חיון: קודם כל כדי לחזור קצת להיסטוריה, המנכ"ל עצמו ביקר אצלנו בירושלים בשנת 2017 ופגש קרוב ל-30 עולים, 30 תלמידים.

רודי חיון: הוא ביקר גם בתל אביב ב-2018 ושם גם הוא פגש קרוב ל-30 תלמידים.

רודי חיון: התגובות מהביקורים האלה היו מאוד חיוביות, אני לא שמעתי שהיו תלמידים שהתלוננו או שהביאו איזה שהם ליקויים מהביקורים האלה.

רודי חיון: גם השרה ביקרה באשדוד, ביום של גמר המונדיאל, אם את זוכרת, ביולי 2018, ופגשה תלמידים וגם דיברה איתי ואפילו עשית פוסט על זה, על שביעות הרצון של התלמידים, על הרצון שלנו לתרום לעולים, לכלל העולים.

רודי חיון: בעצם הדבר הראשון שהגיע אליי כתלונה זה ב-2017, כשקיבלתי תלונה אחת ועוד טעות של שתי תעודות שנשלחו בטעות, ויש על זה הוכחות וגם שלחתי את כל זה.

רודי חיון: בעקבות התלונה האחת הזאת קיבלנו מכתב השעיה של עשרה ימים ואז החזירו אותנו.

רודי חיון: בהמשך, באוגוסט 2018 הייתה ביקורת בחמש ערים, אשדוד, חיפה, ירושלים, נתניה ותל אביב.

רודי חיון: בעקבות הביקורים האלה קיבלתי מאורלי נעים שממונה על האולפנים והיא ביקשה ממני את התארים של המורים.

רודי חיון: אני שלחתי את התארים של המורים ובזה זה נגמר בעצם.

רודי חיון: אוגוסט, ספטמבר, אוקטובר, נובמבר, אני לא שומע כלום מהמשרד, לא תלונה, לא מייל, לא ווטסאפ, לא שיחת טלפון, שום דבר, וב-21 בנובמבר אני מקבל מכתב שלאלתר ביום אחד, בלי שימוע לפני זה, בלי התראה, בלי שום דבר שקרה לפני המכתב, מוציאים אותנו מהמאגר.

רודי חיון: צריך להבין את זה, להוציא בית ספר שקיים ב-28 ערים ממאגר מוסדות הלימוד ביום אחד זה אומר שיש מאות תלמידים שהיו בתהליך הרשמה ולא יכלו להירשם אצלנו ולא יכלו בעצם לממש את הזכות שלהם ולהגיע לאולפנים.

רודי חיון: יכול להיות שחלקם מצאו אולפנים במקומות אחרים, וזה מצוין, אני שמח בשבילם, אבל יש מקומות שהיינו היחידים, כמו אשדוד ואילת למשל, ששם יש תלמידים שנמצאים פה והם נתקעו בדרך והם היום ברמה א', לא יודעים לקרוא ולכתוב והם לא יכולים ללמוד באולפן כי אין להם תחלופה לזה.

רודי חיון: אז בעקבות המכתב, למחרת היה פוסט בפייסבוק, שעשינו המון דברים לא נכונים, והיו קרוב ל-400 תגובות חיוביות בפייסבוק, אצל הרוסים, צרפתים, אנגלית, אפילו הפוסט בצרפתית היה באחת בבוקר, פרסמו אותו, למחרת.

רודי חיון: ואז בעצם המשרד, ויש לי לזה הוכחות, ביקש להיפגש, לא איתי, אלא עם בעל החברה.

רודי חיון: הייתה שיחה, הייתה פגישה, נפגשו, שלחנו את מה שביקשו, זה לא מצא חן בעיניהם.

רודי חיון: אנחנו לא יכולים להודות על דברים שלא קרו, אנחנו לא יכולים להודות על דברים שלא היו ולא נבראו, אבל אני כן יכול להגיד משהו, תלונות יכולות להיות.

רודי חיון: הגענו ל-2,500, יש פה אנשי חינוך, אתם מבינים שאם אנחנו מגיעים לעשר, עשרים תלונות, זה אפילו לא מהווה 1% מהתלמידים.

רודי חיון: אני יכול להגיד לכם, יש לי פה את המסמך, במכתב התשובה של משרד הקליטה כתבו דף שכתוב 'ריכוז התלונות' ובריכוז התלונות הזה יש דף אחד, זה ריכוז התלונות, יושב ראש הוועדה.

רודי חיון: זה ריכוז התלונות, יש פה שלוש תלונות.

רודי חיון: אז לא שלוש, עשר, לא עשר, עשרים, לא עשרים, שלושים, אנחנו ב-1% מהתלמידים, על זה פוסלים גוף ואומרים לו מיום למחרת: אתה לא יכול ללמד אולפן לעולים חדשים?

רודי חיון: אני לא בא פה בטענות, היו כבר פגישות ובגלל זה הגעתי לכנסת, כי לא ראיתי ברירה אחרת כדי לבטל את ההחלטה מלעבור דרך רשויות הכנסת, אבל זה המצב והמצב הוא שהיום יש מאות עולים שלא מקבלים שירות.

רודי חיון: ואני יכול להגיד דבר נוסף ואני אסכם עם זה.

רודי חיון: כמו שאמרתי, למכתב הזה לא קיבלתי שום התראה ועל זה אי אפשר להתכחש, לא קיבלתי שום התראה, שום מייל, שום טלפון, שום דבר שאמר לי שהולכים לשלוח לי מכתב או: בוא, נשמע את הטענות שלך ובעקבות זה נשלח לך את המכתב.

רודי חיון: אני הייתי שמח לבוא לשימוע לפני ושיוציאו אותנו מהמאגר, אין לי בעיה.

רודי חיון: במקרה שעשינו דברים לא נכונים אני אשמח לשמוע.

רודי חיון: ודבר נוסף, אני רוצה להגיד לכם, מי שנמצא בשטח, שזה פקידי משרד הקליטה, שזה גם מנהלי מרחבים, שזה גם עולים, עובדים, תלמידים, הם מבינים מה שקורה בשטח ואתם יכולים לעשות סיור ואתם תראו שהם בהלם, הם לא מבינים את הפער שיש בין מה שנקבע לבין המציאות, למה שהם שומעים מהתלמידים, הפער בין שביעות הרצון של התלמידים להחלטה שנלקחה.

רודי חיון: ואני אסכם ואגיד שאני גם עולה חדש, לקחתי על עצמי כשהגעתי לארץ לעזור לעולים שבאים אחריי ועל זה אני נלחם היום.

רודי חיון: אני לא נלחם על החברה או על הדבר העסקי, אני נלחם כי בסופו של דבר יש פה עוול לעולים ועוול למורים שעוד מעט ידברו ולא תהיה להם עבודה.

רודי חיון: עבדנו יום ולילה בשיתוף פעולה מלא עם המשרד, עם כל הגורמים שנמצאים פה כדי להקים את הפרויקט הזה, בעזרת סופה שבהחלטת ממשלה דחפה לזה שיהיו אנשים שעובדים שיוכלו ללמוד בערב, שיהיו אנשים באילת אחרי קורס מלונאות שיוכלו ללמוד.

רודי חיון: לכל המקומות האלה הגענו.

רודי חיון: המשרד ביקש להגיע לאילת, הגענו.

רודי חיון: לכרמיאל הגענו, למגדל העמק הגענו, אפילו למקומות שכמות העולים קטנה מדי, שאי אפשר שמשרד החינוך יגיע לשם.

רודי חיון: לכן אני חושב שכן, יש פער עצום בין בסופו של דבר ההחלטה שנלקחה לבין הטיעונים שהיו.

רודי חיון: אני אשמח לשמוע את הכול, אני מכיר את כל החומר מא' עד ת' ואני מקווה שבזכות הוועדה הזאת תהיה המלצה לבטל את ההחלטה או לחזור אחורה מההחלטה, שוב, כדי שהעולים שמחכים בשטח, אם זה עולים דוברי רוסית, דוברי צרפתית, דוברי אנגלית, או דוברי 30 השפות שהיו לנו, שיוכלו לקבל אולפן.

רודי חיון: תודה רבה.

אברהם נגוסה: תודה לך.

אברהם נגוסה: אני יודע שתשעה אנשים נרשמו מהפרויקט הזה להציג, אבל מקוצר הזמן לא ניתן לכולם.

אברהם נגוסה: אני מציע שנציג אחד מהתלמידים באולפן ונציג של המורים יציגו לנו ואז נפנה למשרדי הממשלה, אנחנו צריכים לשמוע גם את המנכ"ל וגם את נציגת משרד החינוך.

אברהם נגוסה: בבקשה, תבחרו אתם מי ידבר בשם התלמידים או בשם המורים.

אברהם נגוסה: נתחיל במורים, מי יתחיל?

איגור זיסקין: שמי איגור זיסקין, אני מורה ב'אולפן שלי', עולה חדש משנת 17'.

איגור זיסקין: בארץ מוצאי הייתי מורה במשך כ-30 שנה, תואר שלישי בבלשנות עברית ואני גר במודיעין עם המשפחה שלי ועובד ב'אולפן שלי' כבר שנה וחצי.

איגור זיסקין: אני הכנתי את הנאום שלי ורודי אמר הרבה דברים, אבל מה שחשוב לי לציין, לי כמורה טוב ונוח לעבוד ב'אולפן שלי'.

איגור זיסקין: תנאי העבודה פה נוחים על אלה שבאולפנים האחרים.

איגור זיסקין: עבודת ההנהלה מסודרת ומאורגנת היטב, הלו"זים, הרשימות, הדוחות, יומני הנוכחויות, הכול מוכן ובזמן.

איגור זיסקין: טוב לי שההנהלה תמיד עונה לבקשות שלי, לדרישות שלי, גם בקשר לספרים, לציוד, כיתות מאובזרות.

איגור זיסקין: במילה אחת, טוב לי לעבוד באולפן הזה.

סופה לנדבר: מאיפה העברית שלך?

איגור זיסקין: סיפור ארוך.

איגור זיסקין: 30 שנה אני על יד הלוח.

אברהם נגוסה: אני הולך להצביע ואני חוזר, אז תחליף אותי.

אברהם נגוסה: (היו"ר מרדכי יוגב)

מרדכי יוגב: תמשיך.

מרדכי יוגב: אתה מדבר יפה מאוד.

מרדכי יוגב: מורה.

איגור זיסקין: כן, עבדתי, למדתי ועשיתי הרבה דברים בחיים.

איגור זיסקין: אם את מכירה, בזמנו היה איגוד המורים לעברית, הייתי בראשו שלוש שנים מסוף שנות ה-80 עד תחילת שנות ה-90.

איגור זיסקין: עבדתי באוניברסיטאות, היה לי אולפן פרטי שלי, הייתי ראש האולפן, עשיתי הרבה דברים, עכשיו אני פה.

איגור זיסקין: אני עולה חדש, עם כל הבעיות של העלייה, אני לא כל כך חושש שאני אפסיד את הפרנסה שלי, הרבה יותר חשוב לי שהרבה עולים שבאו לכיתות של הקולגות שלי, הם יפסידו את האפשרות ללמוד עברית, יפסידו את האפשרות להשתלב בחברה הישראלית.

איגור זיסקין: מה שחשוב לציין, שבכיתות שלנו לומדים עולים מהרבה ארצות, שזה מאפשר להם לצאת מהמסגרת המצומצמת של השפה של ארצות מוצאם ועוד יותר חשוב, שאנחנו מלמדים בכיתות קטנות, זה מאפשר גישה אישית של המורה לתלמיד והמורים, הקולגות שלי, תמיד עוזרים לתלמידים, גם בפניות למשרדי ממשלה, גם בתעסוקה, בכל הדברים שקשורים לעלייה בשלבים הראשונים.

איגור זיסקין: אני מקווה שהאולפן ימשיך בדרך זאת או אחרת.

מרדכי יוגב: איגור, אל"ף, תודה.

מרדכי יוגב: כמה תלמידים סך הכול יש בשלוחה במודיעין?

איגור זיסקין: אני לא עובד במודיעין, לצערי.

מרדכי יוגב: איפה?

מרדכי יוגב: אמרת שאתה גר שם.

איגור זיסקין: אני גר במודיעין, אבל אני עובד בכמה מקומות, עבדתי בירושלים, בבת ים, עכשיו בתל אביב ובנתניה.

מרדכי יוגב: כמה תלמידים יש לך בשלוחה בתל אביב ובנתניה?

איגור זיסקין: לי אישית?

מרדכי יוגב: באופן כללי בשלוחות האלה.

איגור זיסקין: כל האינפורמציה הזו אצל רודי, אני רק יכול לומר מה שאני רואה כל יום.

איגור זיסקין: 20 תלמידים בכל ערב עוברים מול עיניי.

מרדכי יוגב: טוב.

מרדכי יוגב: כפי שאמר יושב ראש הוועדה, נצטרך קצת לקצר, אז תבחרו מי הסטודנט או הסטודנטית, עולָה או עולֶה, שמייצגים את התלמידים.

אנצה אלבז: שלום, קוראים לי אנצה אלבז.

מרדכי יוגב: מאיפה את באת לארץ?

אנצה אלבז: עליתי מצרפת מלפני שנתיים.

אנצה אלבז: כשהגעתי לארץ השתתפתי בתכנית 'מסע', למדתי שם באולפן של התכנית.

אנצה אלבז: כשהגעתי הייתי ברמה א', לא ידעתי כמעט כלום בשפה, למדתי ממש הכול.

אנצה אלבז: כשהשנה נגמרה הגעתי לרמה ג' בעברית וכדי להתקבל לאוניברסיטה צריך להיות בערך ברמה ה', רמה ו', אז היה חסר לי כמה רמות בעברית.

אנצה אלבז: 'אולפן שלי' אפשר לי פשוט גם לשרת בשירות הלאומי בבוקר וגם ללמוד באולפן בערב ועשיתי את שניהם ביחד וזה אפשר לי גם לא לתפוס שנה שלמה נוספת רק כדי ללמוד באולפן.

אנצה אלבז: בסוף השנה הגעתי לרמה ה'-ו', הרמה הנדרשת כדי להתקבל לאוניברסיטה.

אנצה אלבז: התקבלתי לאוניברסיטה, אני עכשיו לומדת, אני מאוד מרוצה וזה ממש עזר לי.

אנצה אלבז: וזה לא רק לי, זה היה גם לכל - - -

מרדכי יוגב: את היום גם באוניברסיטה?

אנצה אלבז: כן.

אנצה אלבז: וזה לא רק לי, זה גם - - -

מרדכי יוגב: בואו ניקח עוד נציג או נציגה, הגעתם מרחוק.

אנדרי קוזומנקו: שלום לכולם, אני אנדרי, אני עשיתי עלייה לפני שנה, אני מצטער אם יהיו טעויות בנאום שלי.

מרדכי יוגב: מאיפה, אנדרי?

אנדרי קוזומנקו: מאוקראינה.

מרדכי יוגב: איפה אתה גר?

אנדרי קוזומנקו: פה, בירושלים.

אנדרי קוזומנקו: מה אני רוצה לומר, 'אולפן שלי' היה בשבילי, למה?

אנדרי קוזומנקו: כי אין פה בישראל משפחה, אין כלום, אנשים קרובים, ואחרי אולפן ראשון, אולפן עציון, כל האנשים מסביב אמרו לי שאם אני אבוא לעבודה העברית יהיה יותר טוב, אבל אני עבדתי כמעט שנה במפעל ושם יש רק אנשים שמדברים רוסית, אם לא היה בערב 'אולפן שלי' אני חושב שאני שכחתי הכול.

אנדרי קוזומנקו: במשך העבודה כל הזמן אני לא רק קיבלתי ידע, אני קיבלתי משהו אחר, אני קיבלתי חום מאהובה, שהיא יושבת פה, וגם היה לי קשר עם אנשים שלמדו ביחד וזה בשבילי יותר חשוב, עם החיים שלי, עם הצעדים הראשונים בישראל.

מרדכי יוגב: ברור.

סופה לנדבר: איזה מקצוע יש לך?

אנדרי קוזומנקו: אני מהנדס חשמל.

סופה לנדבר: אתה כבר התחלת לעבוד?

אנדרי קוזומנקו: עכשיו אני בלשכת תעסוקה, אחרי אולפן עציון התחלתי עוד אולפן בבוקר כי בערב זה לא מספיק, שאני יכול לעבוד כמו מהנדס, צריך עוד ועוד ללמוד.

סופה לנדבר: איפה אתה גר?

אנדרי קוזומנקו: בארמון הנציב.

מרדכי יוגב: תודה רבה.

מרדכי יוגב: אנחנו נשמע עכשיו - - -

שלומית אבינח: המנכ"ל, אתה רוצה להתייחס ל'אולפן שלי'?

מרדכי יוגב: את לא רוצה, חברת הכנסת?

סופה לנדבר: לא, אני אשמח.

30741: חשוב להבין מאיפה הפרויקט הזה נולד.

30741: בשנת 2015 סופה לנדבר, שרת העלייה והקליטה, יזמה החלטת ממשלה, 2446, שכללה חטיבת הטבות לעולים מבלגיה, אוקראינה וצרפת, בגלל האירועים שקרו אז במדינות האלה.

30741: אחת התוצאות של ההחלטה הזאת הייתה להקים מאגר ספקים ללימוד השפה העברית.

30741: בשנת 2017, עוד פעם ביוזמתה של סופה לנדבר, אנחנו פתחנו את זה לכלל הארצות ובעצם כל העולים היו זכאים להשתתף באולפן הזה, אולפן פרטי, במאגר יש כרגע 34 ספקים.

30741: עכשיו לעניין 'אולפן שלי', חשוב מאוד להבין, חברים, שלא מדובר באולפן יחיד, יש פתרונות נוספים, אבל אני שם את זה רגע בצד.

30741: עכשיו לגבי מה שרודי אמר, נכון, אני ביקרתי באולפנים האלה ומה שראיתי מצא חן בעיניי, אבל זה לא אומר שאין תקלות ואין בעיות.

30741: אנחנו שלחנו לכם את המכתב מסיבה אחת פשוטה, כי ב-2017 כבר יצאתם פעם אחת מהמאגר וקיבלתם אזהרה וביקשנו מכם לתקן את הליקויים ובמשך שנה וחצי קיבלתם מכתבים ופניות מאיתנו כדי לתקן את הליקויים.

30741: יש לנו הכול - - -

רודי חיון: לא קיבלתי פניות כאלה.

30741: אני לא קטעתי אותך, אל תקטע אותי.

רודי חיון: לא, אני רק אומר שלא קיבלתי מכתבים.

רודי חיון: אני אראה לכם את המייל, לראש הוועדה, אני לא קיבלתי מ-2017 - - - (היו"ר אברהם נגוסה)

אברהם נגוסה: הבנתי, יש פער בין מה שאמרתם ל - - -

רודי חיון: לא, כי או שזה היה או - - -

אברהם נגוסה: אני מבין, אבל אני מבקש - - -

רודי חיון: אני אשמח לראות.

אברהם נגוסה: לא להפריע.

אברהם נגוסה: אנחנו פה בדיון שומעים את כל הצדדים ולכן כמו שהוא לא הפריע לך, אז תן לו להשלים את מה שהוא רוצה להגיד.

30741: בעקבות התלונות שהיו ובעקבות הביקורת שנעשתה על ידי האגף המקצועי באוגוסט ספטמבר בערך, נכון?

30741: ב-2018, אחרי דיונים רציניים ומשמעותיים במשרד, לקחנו את הכול בחשבון והחלטנו להוציא את החברה מהמאגר.

30741: החברה קיבלה מכתב, במכתב הזה הוצגו כל התלונות וכל הטענות של המשרד.

אברהם נגוסה: הטענה של החברה שלפני שהוציאו לא היה שום - - -

30741: אני אגיע לזה.

30741: במקום לקבל תשובה כתובה קיבלתי טלפון מהבעלים של החברה, שקוראים לו מר אלכס ללוש, שמתגורר בארצות הברית.

30741: בגלל הרצון הטוב - - -

רודי חיון: אני מצטער, מר קושניר, אתה גם לא דייקת.

30741: רודי, עם חלק מהדברים שאתה אמרת אני לא הסכמתי ולא הפרעתי לך.

אברהם נגוסה: אני שואל אותו שאלה.

רודי חיון: אפשר, אבל קודם - - -

אברהם נגוסה: לא, לא, לא - - -

30741: מה, לא קיבלתי טלפון מהבעלים של החברה?

רודי חיון: זו פנייה של עוזרת של ולדימיר שפנתה לפגישה.

אברהם נגוסה: סליחה, סליחה, תן לי.

אברהם נגוסה: אני רוצה שתבינו, אנחנו פה, חברי הכנסת, שואלים, לחברי הכנסת יש זכות לשאול ולברר, לכן אני שאלתי מה שאתם טענתם.

אברהם נגוסה: אני שאלתי, אתה לא צריך להיכנס, אם תתחיל וזה וזה, לא יכולים לקיים דיון.

שלומית אבינח: יש לנו עוד שני נושאים על הפרק, אז רוצים להתקדם.

מרדכי יוגב: ואני חייב, אני אשמח שנתקדם גם לאולפן האינטרנטי.

אברהם נגוסה: כן, אנחנו נתקדם.

אברהם נגוסה: אז בואו נשמע את המנכ"ל וגם את נציגת משרד החינוך.

אברהם נגוסה: בדיון הזה אנחנו לא נגמור את העניין הזה, אני מקווה שנגיע לאיזה שהיא הבנה ולאיזה שהוא סיכום, אבל לא כל אחד ידבר.

אברהם נגוסה: בבקשה.

30741: שוחחתי בטלפון במשך חצי שעה עם הבעלים של החברה, הסברתי לו איפה הבעיות, ביקשתי ממנו להגיב למכתב באופן ענייני ואז אנחנו כמשרד נשקול להחזיר את החברה למאגר.

30741: לא קיבלנו שום מכתב, מר אלכס ללוש הגיע לכאן, הגיע לישראל, ביקש ממני להיפגש, נעניתי לפגישה.

30741: יום לפני הפגישה עם הבעלים, אגב אני לא אמרתי לו את מי להביא, הוא החליט לבד את מי הוא מביא לפגישה, יום לפני הפגישה עם הבעלים קיבלנו מכתב מעורך דין של החברה שמעלה כל מיני טענות כנגד המשרד.

30741: למרות ההמלצה של הלשכה המשפטית שלא להיפגש איתו, בגלל שאנחנו עברנו להליך אחר שהוא האפיק המשפטי, אני בכל זאת הסכמתי להיפגש איתו מתוך רצון טוב לראות איך אני נעתר לבקשתו לחזור למאגר.

30741: סיכמנו, אמרנו שנקבל תשובה לכל הטענות שלנו, ומעבר לזה, שהוא ישרטט לי איך הוא משפר את התהליכים שקיימים אצלו בחברה כדי לעמוד בתנאי המאגר, ונכון, יומיים אחר כך בערך קיבלנו מכתב, חלקי מאוד, שלא עונה לשום דרישות של המשרד.

30741: חזרנו אליו שוב פעם וביקשנו ממנו להשלים את הנתונים ועד עכשיו לא קיבלנו שום תשובה.

30741: מעבר לזה, אנחנו שלחנו תשובה מסודרת לעורך הדין של החברה, לפני כשלושה שבועות, ועד עכשיו לא קיבלנו שום תשובה גם מעורך הדין.

שלומית אבינח: אל תגיד את שם עורך הדין.

30741: לא אומר שום שם.

30741: חשוב להבין, ושמעתי פה את התלמידים והמורים.

30741: אתם צודקים שהתכנית של ואוצ'רים שהמשרד יזם, בהובלתה של סופה לנדבר, הוא זה שנתן לכם אפשרות ללמוד באופן גמיש בקבוצות קטנות.

30741: לא 'אולפן שלי', אלא תכנית של המשרד.

30741: חשוב שתבינו את זה.

30741: 'אולפן שלי' זה אחד הספקים.

30741: ועכשיו אני פונה למורים, אם יש לכם טענות לגבי זה ואני מבין שאתם נמצאים בסוג של סכנה, תפנו להנהלת החברה שלכם, שיענו תשובה עניינית למשרד ואנחנו נשקול להחזיר אתכם.

אברהם נגוסה: השאלה שלי, העניין של לא לשבת איתו בגלל ששלחו לך מכתב מעורך הדין, כי אני הבנתי שהחברה לא הלכה לבית משפט.

30741: לא, בסוף בוחרי ערוצי התקשרות.

30741: אנחנו מנהלים מגעים עם הרבה מאוד ספקים במשרד ויש ערוצי התקשרות.

30741: יש פגישה בדרגים המקצועיים, שזו הפגישה שקיימנו עם הבעלים של החברה, ובמקביל יש הליך משפטי.

30741: ברגע שעורך הדין מתחיל איזה שהוא מהלך אז אני פונה ללשכה המשפטית של המשרד ומתייעץ איתה איך אני אמור לפעול, ובכל זאת נפגשתי.

30741: עוד דבר שחשוב להבין, לגבי שימוע.

30741: לא מדובר בהתקשרות של המשרד אל מול הספק, אין התקשרות כזו, יש מאגר ספקים של 34 ספקים, ההתקשרות שלנו זה סיוע לפרט, אנחנו מסייעים לעולים, זאת אומרת אנחנו מממנים להם קורס לימוד השפה העברית עד 7,500 שקל באופן מלא, 100%.

30741: מה זה אומר?

30741: זה אומר שאם העולה זכאי והוא פונה לספק שנמצא בתוך המאגר אז הוא יכול לקבל מימון.

30741: מבחינת הספקים, הם צריכים לעמוד בסטנדרטים מאוד מאוד ברורים שכתובים בתנאי המאגר.

30741: במידה שהספק אינו עומד בסטנדרטים אז יש לנו את הזכות להוציא אותו מהמאגר.

30741: לגבי 'אולפן שלי', אני רק מזכיר, בקיץ 2017 אנחנו הוצאנו את 'אולפן שלי' מהמאגר והחזרנו אותו בשתי התניות, התניה אחת, תתקנו את הליקויים, התניה שנייה, במידה שנראה ליקויים נוספים נוציא אתכם לאלתר.

30741: ככה פעלנו לפני כחודש.

אברהם נגוסה: כתבתם להם ככה?

אברהם נגוסה: יש מכתב כזה?

30741: הכול כתוב, הכול קיים, הכול מתועד, חברים.

30741: אנחנו משרד ממשלתי.

אברהם נגוסה: יש מכתב כזה?

30741: אנחנו משרד ממשלתי, מתנהלים באופן מסודר.

אברהם נגוסה: עכשיו, אם הם יתקנו את הליקויים האלה אתם יכולים לעבוד עוד פעם ביחד?

30741: לחלוטין, זה גם מה שאמרנו לבעלים של החברה.

30741: ועוד פעם, חשוב לי להזכיר, רודי אומר שלא רצינו להיפגש איתו, הבעלים של החברה פנה אליי, כשהוא בא אליי לפגישה, כשהוא זימן את עצמו לפגישה איתי, אני לא אמרתי לו את מי להביא, הוא יכול היה להביא את המנכ"ל שלו, אין לי שום בעיה עם זה.

אברהם נגוסה: אז מה הבעיה שלכם לתקן את הליקויים האלה ולהמשיך לעבוד?

אברהם נגוסה: מה שמשרד הקליטה דורש לתקן, לתקן אותם ולהמשיך לעבוד.

אברהם נגוסה: מה הבעיה שלכם?

רודי חיון: תלונות אי אפשר לתקן.

רודי חיון: אם מישהו התלונן, מה אתם רוצים שנעשה?

רודי חיון: נחזור אחורה?

אברהם נגוסה: לא, בוא נעשה - - -

רודי חיון: אני אגיד לך, אני אשמח - - -

אברהם נגוסה: הם אמרו אחת, שתיים, שלוש, ארבע, חמש, אלה הליקויים.

רודי חיון: לא, הם לא אמרו אלה הליקויים, הם אמרו אלה התלונות.

רודי חיון: אם יש תלונה של תלמיד שהיה ברמה שלא מתאימה לו, מה אני יכול לעשות?

30741: לא, היו שבע טענות.

30741: מה שנכתב במכתב, כמה טענות?

רודי חיון: ארבע.

שלומית אבינח: אבל זה לא המקום פה לברר מה הטענות.

אברהם נגוסה: לא משנה, אני בעניין העקרוני, אני שואל, לא משנה מספר הליקויים, האם אתם מוכנים לתקן את הליקויים ולהמשיך?

רודי חיון: ברור שכן, אבל אתה מבין שאי אפשר – זה כמו שאתה באמצע מלחמה ועושה משא ומתן.

רודי חיון: אנחנו כרגע בפשיטת רגל, איך אתה רוצה שאני אתקן את הדברים כשאני לא יכול לקבל - - -

30741: אדוני היושב ראש, אני נפגשתי עם הבעלים של החברה לפני כחודש, אמרתי לו שיכתוב לי איך הוא מתקן את הליקויים, שיכתוב לי איך הוא מחזיר את החברה לעמידה בסטנדרטים ואנחנו נשקול מהר מאוד, ואנחנו יודעים לעבוד מהר, להחזיר אתכם למאגר.

30741: מאז עבר חודש שלם, החברה לא עשתה שום דבר ולכן הטענות לפשיטת רגל וזה שהעובדים שלך בסכנה הן רק כלפיך.

מרדכי יוגב: מי יודע להגדיר מה הליקויים?

מרדכי יוגב: אמרתם ארבע, אמרת שבע.

30741: יש מכתב כתוב, מסודר, תשובה לעורך הדין.

30741: אנחנו לא מתכוונים לדון פה בדבר הזה.

מרדכי יוגב: לא, מה הליקוי?

סופה לנדבר: הם לא יכולים לדון כאן.

מרדכי יוגב: מה הליקוי?

מרדכי יוגב: כדי שנדע מה הם צריכים לתקן.

רודי חיון: אני רוצה לתקן ולחזור למאגר.

רודי חיון: אני לא מתנגד למשרד, אני רק אומר שאנחנו במצב שהוציאו אותנו לפני שהייתה לנו אפשרות לתקן.

מרדכי יוגב: אי אפשר שהסגן, אני פונה דווקא לסגן, יתלחש עם האחרים ויגיד שיש הרבה ואין עניין.

מרדכי יוגב: אנחנו מחפשים עניין, פגעו בתלמיד?

מרדכי יוגב: לא עשו נכון?

מרדכי יוגב: תלמיד התלונן?

מרדכי יוגב: אחת, שתיים, שלוש, ארבע.

מרדכי יוגב: זה לא יכול להיות בהסתודדות.

מרדכי יוגב: אנחנו פה ועדה שתפקידה לבקר.

30741: מוטי, מוטי.

מרדכי יוגב: אלכס, אתה יודע שאני מאוד מעריך אותך, אבל אני גם קורא לפעמים פנים ואני ראיתי משהו שלא היה לי טוב.

מרדכי יוגב: אם הסגן שממונה על זה לא יודע להגיד א', ב', ג', מסמך כתוב שיש פה בוועדה, משהו לא טוב במשרד העלייה והקליטה.

מרדכי יוגב: אני אומר את זה ככה, לא נעים לי להאשים, אני לא נוהג להאשים, אני רוצה לראות מה לא בסדר כדי שהוא יוכל להגיד: אני מתקן את זה תוך חודש.

מרדכי יוגב: ככה מנהלים דברים, לא מנהלים דברים בהסתודדות, אולי פסלתם אותו כי אתה מעוניין בספק אחר?

מרדכי יוגב: אולי יש פה שחיתות?

מרדכי יוגב: וכבר ראיתי דברים כאלה במחוז הצפון בעלייה וקליטה.

סופה לנדבר: מוטי, תירגע, בבקשה.

מרדכי יוגב: כבר ראיתי בצפון, כאשר מנהלת מחוז הצפון מונתה לבני מנשה, פרויקטורית דוברת רוסית, כבר ראיתי את הדברים במשרד העלייה והקליטה.

קריאה: עלית על הנקודה.

מרדכי יוגב: אם יש פה שחיתות נגבה אותם בהליך משפטי.

סופה לנדבר: אני - - -

מרדכי יוגב: ואני את אלכס מאוד מעריך וגם את השרה, אבל חשתי שיש פה משהו לא מבורר שהוציא אותם החוצה בשחיתות.

מרדכי יוגב: ואני אומר את זה פה לפרוטוקול.

30741: מוטי, אז הנה אני אומר לך גם לפרוטוקול.

30741: הנה המכתב, תשובה לעורך הדין בצורה מפורטת ומפורשת.

30741: וזה שאתה מאשים אותנו בשחיתות מבלי לבדוק ואתה מגן פה - -

מרדכי יוגב: אני לא מאשים, אמרתי שחשתי ש - - -

30741: - - על ספק אחד פרטי, גם אצלי זה מעלה הרבה מאוד תהיות והרבה מאוד שאלות.

מרדכי יוגב: אני לא מכיר את רודי, ראיתי אותו בישיבה הקודמת והוא גם עולה לי על נושא ש - - -

30741: יש פה ספק אחד מתוך 34.

30741: ואתה בא ואומר שאני מושחת, שהמשרד מושחת?

30741: סליחה, באיזה זכות?

30741: באיזה זכות?

מרדכי יוגב: אני אמרתי שאני חש, כבר חוויתי שחיתות במחוז צפון וזו הייתה שחיתות פר-אקסלנס שם.

30741: לא הייתה שם שום שחיתות.

מרדכי יוגב: שהעסיקו דוברת רוסית - - -

30741: המשרד פעל מיידית כדי לתקן את הדבר הזה.

אברהם נגוסה: סליחה, סליחה.

מרדכי יוגב: יש נתונים, יודעים להתמודד איתם.

מרדכי יוגב: אין נתונים - - -

ולדימיר שקלאר: יש נתונים, יש מכתב, וזה לא ליקויים, זה ליקויים חמורים, ויש שם דברים שלקחו כסף מאנשים, מבני מנשה, מזקנים ולא החזירו להם.

ולדימיר שקלאר: וחלק מהדברים שהוא אמר זה שקר.

ולדימיר שקלאר: אני אומר לך עכשיו, שקר.

ולדימיר שקלאר: אמר שלא פגשו אותו, לא דיברו איתו.

ולדימיר שקלאר: אתה יודע שהבעלים שלהם - - -

רודי חיון: אותי לא פגשתם.

ולדימיר שקלאר: הבעלים רשם לנו, הבעלים רשם לי מכתב - - -

30741: אז תפתור את זה עם הבעלים של החברה, מה אתה רוצה מאיתנו?

ולדימיר שקלאר: אתה יודע שהבעלים אמר שהוא רוצה להחליף אותך.

רודי חיון: אני התקשרתי אליך למחרת המכתב - - - אמרה לי שלא מוכנה להיפגש - - -

ולדימיר שקלאר: הוא כתב לי שהוא רוצה להחליף אותך.

ולדימיר שקלאר: אני לא רציתי להגיד את זה, הבעלים אמר:

ולדימיר שקלאר: אני עושה בדק בית בחברה ואני מוכן להחליף - - -

רודי חיון: משפט לפני זה הוא אמר שהחברה היא מצוינת ושיש מורים טובים ושאנחנו מוסרים את הנפש.

ולדימיר שקלאר: תלמידים טובים, ההנהלה לא טובה, אתם לא טובים.

רודי חיון: ב-28 ערים ו-2,500 תלמידים.

רודי חיון: את זה אתם פוסלים.

רודי חיון: אתם לא פוסלים בגלל שלושה, ארבעה, או עשרה או עשרים ליקויים.

אברהם נגוסה: רגע, רגע.

אברהם נגוסה: יש פה בעיה, שהעובדים, התלמידים, יש פה בעיה, זה ברור.

אברהם נגוסה: אנחנו עובדים פה, אנחנו התכנסנו פה למצוא פתרון.

30741: הפתרון הוא פשוט מאוד.

אברהם נגוסה: אז כדי להגיע לפתרון - - -

רודי חיון: יחזירו אותנו למאגר ואז הפתרון - - -

ולדימיר שקלאר: בכוח זה לא ייצא.

30741: לא, נחזיר אתכם למאגר במידה שתתקנו את הליקויים.

ולדימיר שקלאר: רודי, בכוח זה לא ייצא.

30741: תקרא את המכתב ששלחנו לעורך דין.

30741: אז למה עורך הדין שלך עד עכשיו לא ענה כלום?

30741: כי אין לו מה להגיד, נכון?

רודי חיון: לא, כי השתמשתם בפגישה כדי לכתוב את המכתב, ואתה יודע את זה, ש-80% מהמכתב שלכם זה הפגישה שהייתה עם אלכס.

רודי חיון: אתה יודע את זה, אתה יודע ש - - -

30741: לא נכון.

רודי חיון: אתה רוצה לראות את המכתב?

אברהם נגוסה: סליחה, חברת הכנסת סופה לנדבר - - -

רודי חיון: 80% ממכתב התשובה שלכם זה הפגישה עצמה, אתם יודעים את זה.

30741: לא נכון.

רודי חיון: אתם אומרים שהיה הודעת בעלים, שהיא לא הייתה הודעת בעלים.

רודי חיון: מה אתם רוצים - - -

ולדימיר שקלאר: הנה המכתב של הבעלים: 'אני שוקל בימים אלה להחליף את המנכ"ל'.

רודי חיון: לא, לא, לא, שיקרא את השורה הקודמת, בבקשה.

אברהם נגוסה: סליחה, סליחה.

רודי חיון: אני מצטער, הוא אומר דברים ולא אומר את המשפט לפני.

אברהם נגוסה: בסדר.

אברהם נגוסה: אתה רוצה לקרוא?

אברהם נגוסה: תצטט את הכול.

רודי חיון: תצטט את כל המייל, בבקשה, שנשלח אליך ביום המכתב.

מרדכי יוגב: סליחה, אדוני הסגן, אתה גם מאשים אותם ואתה מניח שהתלונה בבסיסה – כתוב פה, ש'בבסיס הבירור הנחת המוצא שכל הדברים נכונים, אזי הם כמובן חמורים ביותר ולא נרחיב בדברים האלה', אבל השאלה אם נעשה בירור מול המנכ"ל.

מרדכי יוגב: אם לא נעשה בירור מול המנכ"ל אז במה אתם מתחילים?

מרדכי יוגב: בזה שאתם מעיפים גוף?

מרדכי יוגב: ואין לי שום עניין כלפיהם, אני לא מכיר אותם, ראיתי אותם פה פעם ראשונה בדיון הקודם.

30741: אז יש לי ספק בזה, אדוני חבר הכנסת.

30741: בלי לבדוק נתונים, אתה רואה את המסמך הזה פעם ראשונה ואתה לא ראית את המסמך הקודם ואתה בא וטוען טענות כלפי המשרד שהן לא הגיוניות בכלל.

מרדכי יוגב: אני גם נגד זה שהדיון הזה יעלה פה – אני עליתי פה לאולפן אינטרנטי, לא עליתי פה לשום דבר.

מרדכי יוגב: אני רק מתרשם מהצד.

אברהם נגוסה: רגע, אדוני המנכ"ל, אני רוצה להגיד לך, היוזמה שלו זה רק על האינטרנט - - -

30741: בסדר, אין בעיה, אבל מה הוא מתערב עכשיו בנושא שהוא לא מכיר?

אברהם נגוסה: בגלל שהגיע אלינו לוועדה הפניות של 'אולפן שלי' אני - - -

מרדכי יוגב: אני דיברתי פה בוועדה הקודמת, אלכס, בנושא הקליטה – אלכס, אני אוהב אותך ואני אוהב את סופה ואכפת לי לא פחות מכם.

30741: גם אני.

30741: אתה קראת עכשיו שתי שורות ממכתב של חמישה דפים ואתה מסיק מזה מסקנה.

30741: כנראה שזה - - -

מרדכי יוגב: בסדר, תשאירו לנו את העותק ו - - -

אברהם נגוסה: אני מבקש, בואו ניתן לשרת הקליטה לשעבר - - -

רודי חיון: אתם יודעים את האמת, אי אפשר פה להתכחש, הכול עובדות.

רודי חיון: המייל שנשלח לעוזרת, הכול עובדות.

30741: רודי, תתקנו את הליקויים ותחזרו למאגר, זה מאוד פשוט.

רודי חיון: אז תגיד לי מה הליקויים.

30741: תקרא את המכתב הראשון ששלחנו.

רודי חיון: מה היו הליקויים?

רודי חיון: אני אשמח לשמוע מה היו הליקויים.

רודי חיון: יש פה מורים ותלמידים, תגידו מה הליקויים.

רודי חיון: תגיד אחת, שתיים, שלוש, אתה תקבל תשובה.

מרדכי יוגב: יש פה בסך הכול שני ליקויים, רשומים פה שני ליקויים, תלונה של עולה על התנהלות בלתי הולמת לכאורה של מרשתך ותלונה בדבר מתן תעודת סיום קורס לעולים שטרם השתתפו במבחן הסיום המהווה תנאי למתן תעודה זו.

מרדכי יוגב: אלה הן שתי התלונות שכתובות פה שגורמות ל - - -

ולדימיר שקלאר: לא, זה לא פה, זה שגרענו אותם זמנית.

מרדכי יוגב: זה מה שכתוב.

30741: לא, אתה לא קורא את המכתב.

30741: עזוב נו.

מרדכי יוגב: אני אעבור על כולו, אבל אני קורא מה שכתוב.

אברהם נגוסה: תודה.

אברהם נגוסה: חברת הכנסת סופה לנדבר, בבקשה.

סופה לנדבר: זה קרה לפני כמה שנים, כאשר החלטתי שעולה צריך לקבל עוד הזדמנות נוספות, חוץ מאולפן מוניציפלי לקבל אולפן באופן פרטי.

סופה לנדבר: זה היה הרעיון כאשר כשרת העלייה והקליטה קיבלתי תלונות מעולים שהגיעו בקיץ ואיבדו חלק של אולפן הקליטה בגלל שבקיץ משרד החינוך והמורים של משרד החינוך באופן טבעי נמצאים בחופשה ואנשים מסתובבים ואין להם פתרון.

סופה לנדבר: חוץ מזה חשבתי שקבוצה קטנה, כיתה קטנה, חוץ מזה חשבתי שהיחס בקבוצה קטנה יכול להיות קצת יותר הולם.

סופה לנדבר: אני קודם כל ניסיתי לתקן את הדברים מול משרד החינוך, לא הצלחנו ואז הלכנו בדרך שלנו.

סופה לנדבר: אנחנו אישרנו את זה בצרפת תחילה, נתנו את זה בהתחלה רק לעולים מצרפת, בלגיה ואוקראינה.

סופה לנדבר: לאוקראינה גם נתנו, אם שמעת בוועדה קודמת, עוד סכום מסוים עד 15,000 שקלים בגלל שהם הגיעו ממצב של מלחמה.

סופה לנדבר: אחר כך, כאשר בקדנציה הזאת חזרתי למשרד העלייה והקליטה אמרתי אם לעולה שמגיע ממדינה אחת למה זה לא מגיע לעולה שמגיע מכל העולם, ואז אנחנו נתנו דגש.

סופה לנדבר: אני כן ביקרתי באולפן באשדוד והייתי מאוד מרוצה.

סופה לנדבר: מה שאני רוצה להמליץ, היו שם ליקויים, היועצת המשפטית של המשרד המליצה מה שהמליצה והמשרד, שכבר אני לא הייתי במשרד, הוציא את ההחלטה כלפי 'אולפן שלי'.

סופה לנדבר: אני ממליצה, אדוני היושב ראש, שיישבו יחד ואם אתה תרצה תשב יחד איתם, אני לא חושבת שבשידור צריכים לבדוק את הדברים בגלל שאני מאמינה שגם ולדימיר שקלאר, כממונה על האולפנים במשרד העלייה והקליטה, לא צריך להוציא כאן את הדברים שהיו.

סופה לנדבר: ביום אחד משרד העלייה והקליטה עשה ביקורת והיו שם ליקויים, עד כמה שאני זוכרת, אתם עשיתם ביקורת ב-20 וכמה סניפים באותו יום, נכון?

ולדימיר שקלאר: בכלל, בכל האולפנים.

סופה לנדבר: אבל אחר כך התחילו להגיע תלונות.

סופה לנדבר: אני חושבת שתשבו ביחד, אני ממליצה, בגלל שבדרך של - - -

רודי חיון: ישבנו, כבוד חברת הכנסת.

סופה לנדבר: תשבו יחד, המנכ"ל ממליץ לך, יחד עם ולדימיר, הם יציגו את הליקויים ואני לא חושבת שהליקויים האלה צריכים - - -

רודי חיון: אבל אם במקביל שמציגים את הליקויים למה עוצרים את החברה?

רודי חיון: למה עוצרים את הפעילות?

רודי חיון: למה משאירים עולים ללא אולפן?

רודי חיון: אני מוכן לתקן את הכול, אבל למה עוצרים?

רודי חיון: למה?

רודי חיון: עכשיו לא יהיה אולפן באילת - - -

סופה לנדבר: אני חושבת - - -

מרדכי יוגב: רודי, השרה לשעבר אמרה דבר נכון, אני מסכים איתה.

אברהם נגוסה: אבל אני רוצה להוסיף להצעה שלך, להקפיא את ההחלטה, לתת למורים להמשיך ללמד - - -

סופה לנדבר: הם לא יכולים להקפיא את ההחלטה.

אברהם נגוסה: אני אגיד לך, כרגע לא צריך לשלוח אותם הביתה, להקפיא את ההחלטה ולתת להם הזדמנות לתקן את זה.

אברהם נגוסה: אם לא יתקנו, להפסיק את זה לגמרי.

אברהם נגוסה: לדעתי עכשיו להקפיא את ההחלטה, לתת להם את הביטחון התעסוקתי, שימשיכו, גם לעולים, ובמקביל הם מחויבים לתקן את הליקויים.

רודי חיון: אם יקפיאו, אני מחר יושב איתך ואני מוכן לתקן הכול.

ולדימיר שקלאר: אם, אתה מבין?

ולדימיר שקלאר: שמים לי תנאים.

אברהם נגוסה: לא, רגע.

אברהם נגוסה: אין 'אם', אני מצטרף להצעה של חברת הכנסת סופה לנדבר ואני מוסיף - - -

סופה לנדבר: זה לא משנה, המשרד - - -

אברהם נגוסה: בסדר, הוועדה לא יכולה להתכנס בעוד שבוע או שבועיים, אנחנו מתפזרים.

מרדכי יוגב: יכולה לפי בקשה של ועדת הכנסת.

אברהם נגוסה: אז אנחנו נקבל פה החלטה ואני מציע, אני מצטרף להצעה שלך, להקפיא את ההחלטה, לתת למורים להמשיך ללמד ובמקביל הם חייבים לתקן את הליקויים.

30741: המשרד לא נתבע על ידי שום ספק במשך עשר השנים האחרונות, לכן כל הטענות על זה שהמשרד - - -

אברהם נגוסה: הם לא תבעו.

אברהם נגוסה: אני בדקתי.

30741: לא, לא תבעו, אבל אני אומר באופן כללי על ההתנהלות של המשרד אל מול הספקים.

30741: במשך עשר השנים האחרונות המשרד לא קיבל שום תביעה משום ספק ויש לנו התקשרויות עם מאות ספקים.

30741: לכן לבוא ולטעון שהמשרד לא יודע להתנהל או מתנהל בצורה לא נכונה או לא נאותה, כמו שטען חבר הכנסת מוטי יוגב, אני דוחה את זה בשאט נפש.

30741: זה דבר ראשון.

30741: דבר שני, לגבי 'אולפן שלי'.

30741: אם יש להם כסף להעסיק לוביסטים שיושבים פה בחדר אז אני מאמין שעדיף שישקיעו את הכסף הזה בתיקון ליקויים - - -

אברהם נגוסה: איזה לוביסטים?

שלומית אבינח: ודרך אגב, גם תרשמו לפרוטוקול, אז בבקשה להירשם.

30741: תיקון ליקויים זה דבר אחד.

30741: ודבר שני, עוד פעם, לא יהיה שום תנאי, כל עוד החברה לא מתקנת את הליקויים שנשלחו לה במכתב ביום ההוצאה למאגר אף אחד לא יוחזר למאגר.

30741: ברגע שהכול יתוקן אנחנו נחזיר אותם בשמחה רבה.

30741: זאת ההחלטה.

סופה לנדבר: ועוד דבר אחד - - -

אברהם נגוסה: רגע, איך הם יתקנו אם הם לא ממשיכים לעבוד?

אברהם נגוסה: אני אומר, תן להם להמשיך לעבוד - - -

30741: זה מאוד פשוט, אדוני היושב ראש - - -

רודי חיון: אפשר דוגמה של ליקוי שאפשר לתקן?

30741: אדוני היושב ראש, אנחנו לא במשא ומתן פה.

אברהם נגוסה: אני גם לא במשא ומתן, אנחנו מציעים.

30741: תציעו, אנחנו לא מקבלים את זה.

אברהם נגוסה: אנחנו מציעים, לפי מה שבדקנו את העניין, להקפיא את ההחלטה.

אברהם נגוסה: אני חושב שגם שר חדש נכנס, תנו לו לקבוע מדיניות בנושא הזה, להקפיא את ההחלטה שלכם להוציא אותם מהמאגר, להכניס אותם למאגר והם יתחילו לעבוד ובמקביל הם יתקנו.

30741: זה לא עניין של מדיניות, אדוני, זה עניין של התנהלות לא תקינה.

אברהם נגוסה: בסדר, בכל זאת - - -

30741: אז יופי, אז ברגע שהחברה תשרטט לי את מפת הדרכים איך היא מתקנת את הליקויים המשרד ישקול להחזיר אותה למאגר.

סופה לנדבר: תנו פסק זמן של שבוע ימים, אני חושבת שגם המנכ"ל וגם העובדים, הם יישבו ויגיעו למה שצריכים להגיע.

סופה לנדבר: רודי, אנחנו נכנסים לפינה לא נכונה, אתה בדיוק יודע.

רודי חיון: אבל זה כבר חודש.

רודי חיון: אנחנו לא ביום הראשון של ההחלטה, עבר כבר חודש, כמה אנחנו יכולים לסבול?

רודי חיון: אנחנו בסוף הדרך.

סופה לנדבר: אתה יודע שהמשרד קיבל החלטה כאשר אני יצאתי מהמשרד.

סופה לנדבר: יכול להיות שאם הייתי במשרד הייתי נותנת המלצה - - -

רודי חיון: אז חבל שזה נשלח יום אחרי שהתפטרת.

סופה לנדבר: בסדר, נו, זה גם פרויקט שלי, אז חבל לי על הפרויקט, חבל לי על העולים וחבל לי על התנאים שהם מקבלים באולפן פרטי.

סופה לנדבר: אדוני היושב ראש, לחבר הכנסת אני רוצה להגיד, להאשים את משרד העלייה והקליטה אני לא אתן לאף אחד.

סופה לנדבר: פרויקטורים, זו הייתה מלחמה שלי, אני זוכרת שכאשר נלחמתי על הפרויקטורים ראשונים אמרתי בשפה של העולים, שיילכו יד ביד ויעשו צעדים ראשונים, שנה ראשונה, ייעזרו בשפה של העולים.

סופה לנדבר: עכשיו, בוועדת ההיגוי של כל עירייה אנחנו נותנים את השעות או המשרה, או חלק של משרה לפי שפות עולים שנקלטים בעיר זו או אחרת.

סופה לנדבר: אז להאשים את משרד העלייה והקליטה, אני לא מדברת את הדבר.

סופה לנדבר: אם עשינו כמה דברים חיוביים ביותר, פרויקטורים, יש היום 120 – כמה פרויקטורים עובדים היום, אלכס?

30741: 130.

סופה לנדבר: 130 פרויקטורים בכל השפות של עולים.

סופה לנדבר: אם היו טעויות, אז מי שלא עושה לא עושה טעויות, אבל אני לא רוצה לקבל את הטענה שפרויקטור התקבל במכרז של עירייה שבזה אשם משרד עלייה וקליטה.

סופה לנדבר: זה לא יכול להיות.

סופה לנדבר: אני אומרת לך, אני ממליצה, תנו פסק זמן ברצון טוב.

סופה לנדבר: אלכס, כמנכ"ל, והסמנכ"ל, ולודי שקלאר, והעובדים של המשרד יישבו עם החברה ויתקנו לטובת העולים.

סופה לנדבר: לא לטובת החברה, לטובת העולים.

רודי חיון: באמצע מלחמה, אדוני היושב ראש, אנחנו לא נעמוד בזה.

רודי חיון: תחת הלחץ - - -

30741: תפטר את הלוביסטים ואז יהיה לך כסף.

אברהם נגוסה: סליחה, סליחה, הצטרף גם חבר הכנסת מוטי יוגב.

אברהם נגוסה: אנחנו מצטרפים להצעה של - - -

רודי חיון: אלכס - - -

30741: עזוב נו, שנינו יודעים מה קורה באמת.

רודי חיון: באמת, עכשיו זה ענייני - - -

אברהם נגוסה: רגע, אדוני, תשמע.

אברהם נגוסה: אני אמרתי לך - - -

רודי חיון: מפילים, מחסלים גוף, תולים אותו בכיכר העיר.

אברהם נגוסה: סליחה, זה לא בית משפט, זה ועדה.

אברהם נגוסה: זה לא בית משפט, אני מצטער.

אברהם נגוסה: אנחנו לא בודקים עכשיו עובדות, זה לא בית משפט, אנחנו מסתכלים על הצרכים.

אברהם נגוסה: יש פה תלמידים עולים שהם צריכים ללמוד, יש פה מורים שצריכים ללמוד, אנחנו לטובת העולים כי האינטרס שלנו שהעולים יקבלו את השירות וייקלטו במדינת ישראל.

אברהם נגוסה: זה האינטרס שמוביל אותנו ולכן אנחנו מציעים, חברי הכנסת פה מציעים, גם למנכ"ל וגם לכם, לחברה, תקנו את הליקויים, במהלך הזה שאתם מתקנים את הליקויים תכתבו איך אתם מתקנים את זה, למנכ"ל והוא מקפיא את ה - - -

רודי חיון: אם הם יקפיאו אז אנחנו נוכל להמשיך לתפקד.

אברהם נגוסה: בסדר.

30741: אדוני היושב ראש, אני חושב שכולם שוכחים פה שמדובר בכסף ציבורי והכסף הזה, יש לו תנאים ויש לו כללים, איך הכסף הזה יכול ללכת מחוץ לממשלה ואיך הכסף הזה מיועד לשפר את קליטתם של העולים החדשים.

30741: לכן אנחנו כמשרד לא יכולים להיענות לבקשה שלך לפני שאנחנו מוודאים שהחברה פועלת כמו שצריך, זה הכול.

אברהם נגוסה: אדוני המנכ"ל, אנחנו רצים במסגרת של המכרז שהם זכו.

30741: זה לא מכרז.

30741: זה לא מכרז.

סופה לנדבר: זה לא מכרז.

סופה לנדבר: עולה מגיע למשרד, מקבל את הוואוצ'ר ומתחיל ללמוד באולפן שהוא בוחר.

סופה לנדבר: הוא יכול לבחור ב'אולפן שלי', הוא יכול לבחור באולפן אחר, מפני שקיימים 40 וכמה ספקים.

אברהם נגוסה: זה מה שאנחנו מדברים.

אברהם נגוסה: אלה שבחרו ללמוד אצלם, שלא ייפגעו.

אברהם נגוסה: אני לא מזכיר מי - - -

30741: קודם כל אנחנו לא עצרנו, כל מי שנרשם ולומד, הוא ממשיך ללמוד.

אברהם נגוסה: לא, הוצאתם אותם מהמאגר - - -

30741: רגע, רגע.

30741: כל מי שנרשם לפני המכתב ממשיך ללמוד.

רודי חיון: לא, רק מי ששילם.

רודי חיון: אני מצטער, אני מדגיש.

רודי חיון: כל מי שנרשם זה 500 תלמידים שהלכו הביתה ביום אחד.

30741: כל מי ששילם.

30741: עוד פעם, אי אפשר לבוא ולטעון שבגלל שהם הכי גדולים אז הם יכולים לקבוע תנאים לממשלה, זה לא עובד ככה.

אברהם נגוסה: לא, זה לא תנאי.

אברהם נגוסה: אתם קבעתם - - -

30741: חבר הכנסת, אז אני קבעתי דבר מאוד מאוד פשוט.

30741: יש מכתב שהם קיבלו - - -

אברהם נגוסה: כן, הליקויים.

30741: הליקויים.

30741: עד היום לא קיבלנו שום מכתב ענייני - - -

רודי חיון: כבוד היושב ראש, ביום רביעי קיבלתי את המכתב, ביום שני, יש לי הוכחה במייל שנשלחה תשובה ועד היום לא נענה.

30741: נכון, אבל התשובה היא לא עניינית, זה הכול.

רודי חיון: אפילו לא קיבלתי תשובה שהיא לא עניינית.

30741: לא נכון, קיבלת תשובה.

אברהם נגוסה: אני מבקש, אני רוצה לסכם את העניין.

רודי חיון: ביום שני שלחתי.

רודי חיון: אתה יודע את זה, ולדימיר, שלחתי מייל עם תשובות לכל הטענות ולא קיבלתי מענה.

רודי חיון: אי אפשר להתנהל ככה, אני מצטער.

רודי חיון: אני לא רוצה בית משפט, אני לא רוצה שפה יהיה בית משפט, אני רוצה שבסופו של דבר, יש דברים?

רודי חיון: תציגו אותם, כמו שחבר הכנסת אמר, שבעה, שמונה ליקויים מתוך חברה שנמצאת בכל הארץ, על מה אנחנו מדברים?

אברהם נגוסה: הנקודה ברורה.

רודי חיון: על 28 ערים, אלפי תלמידים.

אברהם נגוסה: תראה, אנחנו מבינים את הטענה שלכם, אתם לא קיבלתם התראה, אתם לא קיבלתם את האפשרות של שימוע.

רודי חיון: זה נכון.

אברהם נגוסה: בסדר, הבנו.

רודי חיון: זה שנשלח מכתב שנה לפני זה לא התראה - - -

אברהם נגוסה: הבנו, אבל הם אומרים שהם שלחו ולכן - - -

מרדכי יוגב: אני כן ממליץ שבמסגרת הוועדות שעוד תבקש, ויש כרגע גם ניסיון להקפיא לשבוע-שבועיים, שתהיה ישיבת מעקב לכמה נושאים שהוועדה עוסקת בהם, וזה אפשרי, ועדת הכנסת תאשר.

מרדכי יוגב: לא ריבוי ועדות, אני ככה נוהג גם בחוץ וביטחון, תעשה ועדה אחת בעוד חודש.

אברהם נגוסה: לא, אני לא יכול, אני לא חושב - - -

מרדכי יוגב: ועדת הכנסת תאשר.

אברהם נגוסה: אני חושב שאפשר להגיע להסכמה.

מרדכי יוגב: אין בעיה, אני בעד.

אברהם נגוסה: כיוון ההסכמה, לדעתי - - -

30741: הכיוון שאתה מדבר עליו, אני הצעתי לבעלים של החברה לפני חודש.

אברהם נגוסה: אז בואו נעשה את זה, הם מוכנים.

רודי חיון: אני אתן דוגמה, כבוד היושב ראש.

מרדכי יוגב: רודי, תכתב אותנו, תכתב גם את הוועדה, בבקשה, אתה יכול לכתב גם אותי או את סופה, על מסמך תיקון הליקויים שלך ואנחנו נשתדל להיות במעקב.

אברהם נגוסה: רגע, משרד הקליטה - - -

רודי חיון: אני אתן לכם דוגמה.

רודי חיון: אחד הליקויים זה שהכנסנו מישהו שהוא תייר בכל הכיתה.

רודי חיון: אנחנו שלחנו אליהם ואמרנו שמעכשיו לא מכניסים תיירים.

רודי חיון: אז תיקנו את הליקויים, כתבנו את זה, יש לו את זה במייל.

רודי חיון: שלחנו את זה.

רודי חיון: ריבונו של עולם, שלחנו תשובות במייל.

אברהם נגוסה: אנחנו - - -

רודי חיון: למה הגעתי לכנסת?

רודי חיון: כי בשורה התחתונה כשאני עניתי במייל לא קיבלתי תשובות.

מרדכי יוגב: תכתוב שוב תוך יומיים - - -

30741: כן, לפני שפנית לכנסת גם פנית לתקשורת.

רודי חיון: ברור, ברור שאני אפנה.

30741: כן, אבל אתה מסלף עובדות, רודי, וחבל.

רודי חיון: אני לא מסלף.

30741: אתה כן.

רודי חיון: השיימינג שעשיתם בפייסבוק זה לא תקשורת?

רודי חיון: שאתה עונה אפילו בשבת לעולים.

30741: נכון, אני עונה כי אכפת לי מהעולים.

אברהם נגוסה: סליחה, סליחה.

רודי חיון: נכון, אתה עונה להם?

30741: כי אכפת לי מהעולים, בטח.

אברהם נגוסה: סליחה, סליחה.

אברהם נגוסה: אני אוציא אותך, באמת.

אברהם נגוסה: אתה מגזים.

אברהם נגוסה: הנקודה שלך ברורה, אל תעשה את ה – אנחנו בכיוון הטוב לפתרון.

סופה לנדבר: תקבל, רודי, את ההמלצה שלנו.

סופה לנדבר: תשב איתם, בלי להרים את הקול.

30741: שיכתבו את המכתב, אנחנו לא יכולים בלי מכתב.

30741: בלי מכתב אין שום דבר.

אברהם נגוסה: כן, סם קדוש, בקיצור.

סם קדוש: אדוני היושב ראש, יש ממש פרויקט יפה של השרה לשעבר, באמת אני רואה מבחינת הצעירים, כמו בת השירות, שלא היה להם מקום כדי ללמוד כשהם עושים שירות לאומי ונותנים למדינה, זה פרויקט יפה וכשיש דברים יפים צריך להמשיך.

סם קדוש: עכשיו, יש את היצרים של משרד הקליטה ואנחנו רואים כארגון, ושל חברה, שאני מכיר, הם גם בירושלים ובסופו של דבר הם פונים לאוכלוסיות דוברי רוסית, דוברי צרפתית, אז אנחנו מכירים אותם.

סם קדוש: אם אנחנו רוצים את הפשרה, איך שאני רואה את הדברים, אם אנחנו מושיבים עוד פעם את משרד הקליטה וגם את 'אולפן שלי' לא ייצא שום דבר ולא נעשה סיפורים כי בסופו של דבר לכל אחד יש את המטען.

סם קדוש: אני ראיתי שיימינג של משרד הקליטה לחברה ואני לא האמנתי, אבל לא משנה, לכל אחד יש - - -

30741: לא היה שום שיימינג.

סם קדוש: לא, היה שיימינג, עוד פעם, אני ראיתי את זה - - -

30741: לא, סליחה, אני רוצה שתדייק בדברים, אדוני.

סם קדוש: לא משנה, אני ראיתי.

סם קדוש: ראיתי בצרפתית, ראיתי בעברית.

30741: נכון.

30741: נכון.

30741: כתבנו - - -

סם קדוש: אלכס, לא ניכנס לזה.

30741: לא, אבל אתה אומר דברים לא נכונים.

סם קדוש: אבל כן, אני שמעתי על - - -

30741: הוא אומר שיימינג, לא היה שום שיימינג.

סם קדוש: אלכס, אני שמעתי, אלכס, תראה - - -

30741: - - - הודעה רגילה שצריך לכתוב.

סם קדוש: מר קושניר, אתה – אני ידעתי על הפרשה - - -

אברהם נגוסה: סליחה, סליחה - - -

קריאה: אבל אנחנו שמענו על זה בפייסבוק.

קריאה: אני שמעתי מה שקרה בפייסבוק.

סם קדוש: אדוני היושב ראש, אם אנחנו רוצים ל - - -

מרדכי יוגב: סם, אני לא יכול, אני חייב לצאת.

קריאה: אני מורה שם ו - - -

30741: היית צריכה לשמוע את זה מהנהלת החברה, לא ממני.

30741: סליחה.

30741: אני כתבתי את ההודעה בפייסבוק לעולים - - -

סם קדוש: אדוני היושב ראש, אתה צריך להיות המקשר, או חבר הכנסת מוטי, בישיבה הבאה כדי לעשות את הפגישה.

סם קדוש: זה מה שאני מבקש, אם לא, לא נצא מזה.

אברהם נגוסה: בסדר.

אברהם נגוסה: אני - - -

מרדכי יוגב: אני סומך בעניין הזה על השרה והמנכ"ל.

מרדכי יוגב: באמת סומך.

סופה לנדבר: יש רצון טוב.

אברהם נגוסה: אני חושב שמשרד החינוך, אני לא רואה את התפקיד שלהם בנושא הזה לעזור לנו.

יהודית גיגי: אנחנו לא קשורים לנושא, האולפנים שלנו פתוחים לרווחה בפני כל העולים, אנחנו לא חלק מהעניין.

אברהם נגוסה: בסדר.

אברהם נגוסה: אז אנחנו נשמע יותר מאוחר, אני רוצה לסכם את הנקודה הזו.

אברהם נגוסה: יש כיוון טוב ששלושתנו, חברי הכנסת, מציעים, שהחברה חייבת לתקן את הליקוי שלה, אבל באותו זמן גם משרד הקליטה צריך לתת הזדמנות להמשיך לעבוד.

אברהם נגוסה: אתם תכתבו את הליקויים - - -

סופה לנדבר: אתה לא יכול להגיד שהם ימשיכו לעבוד, הם צריכים ליישר את הקו.

סופה לנדבר: אף אחד לא - - -

אברהם נגוסה: כן, אז תשלחו את זה עם העתק לוועדה, בינתיים משרד הקליטה יקפיאו את ההחלטה שלהם, את ה - - -

30741: לא, סליחה, אדוני.

30741: אני לא יכול להקפיא החלטה.

קריאה: אתה אומר 'יקפיאו' והוא עושה לך 'לא'.

30741: אין לי סמכות אפילו לעשות את זה.

אברהם נגוסה: זה הסיכום שלנו, זכותך להתנגד, אבל זה מה שאנחנו מציעים.

30741: אוקיי, אין בעיה, אז אני מתנגד.

אברהם נגוסה: אני מקווה שאתה תשתכנע.

30741: אבל אני רוצה שבוועדה גם ההתנגדות שלי תירשם.

30741: בפרוטוקול.

אברהם נגוסה: בסדר, אני רוצה להמשיך את זה.

אברהם נגוסה: זה חשוב, להקפיא את זה, המורים ימשיכו לעבוד, להכניס אותם למאגר, באותו הזמן לתקן את הליקויים.

אברהם נגוסה: בבקשה, אנחנו עוברים לנושא הבא.

אברהם נגוסה: הנושא הבא זה אולפן אינטרנטי.

אברהם נגוסה: אנחנו קודם הסברנו ואני רוצה לשמוע בנושא הזה את משרד החינוך.

אברהם נגוסה: בבקשה.

שלומית אבינח: למה חינוך?

שלומית אבינח: משרד הקליטה.

אברהם נגוסה: לא, קודם משרד החינוך.

אברהם נגוסה: במדינת ישראל מי שאחראי בעניין האולפנים זה האגף לחינוך מבוגרים, משרד החינוך.

אברהם נגוסה: אחר כך נשמע גם את משרד הקליטה, גם את 'אופק' והסוכנות וההסתדרות הציונית לגבי חו"ל.

אברהם נגוסה: אני מדבר עכשיו לגבי פה במדינת ישראל.

יהודית גיגי: משרד החינוך, האגף לחינוך מבוגרים, מעניק שירותי לימוד שפה לכל העולים הבאים בשעריה של מדינת ישראל.

יהודית גיגי: זה באמצעות האולפנים שפזורים על כל הארץ, כולל עוטף עזה, כולל יטבתה, כולל הפריפריה בגבולות המדינה.

יהודית גיגי: האולפנים מתחלקים לשני סוגים, כידוע, אולפן ראשוני, מכונה אולפן א', ואולפני המשך, שזה אולפני ב'.

יהודית גיגי: המסגרות שונות ומגוונות, מותאמות לרמות הידע של הלומד בעברית, למסגרת העלייה ולפרויקטים ייעודיים בשיתוף עם משרד הקליטה והסוכנות היהודית.

יהודית גיגי: לימוד השפה נעשה במרחבי לימוד, גם בכיתות לימוד וגם במרחבי למידה מקוונים הכוללים מערכת moodle ללמידה במרחב דיגיטלי.

יהודית גיגי: מערכת זו היא מערכת סגורה של מורי האולפנים, היא מכילה חומרים פדגוגיים להוראת העברית, מערכת מבחנים, תכנית לימודים, מטרות הלימוד, אתרי כיתות, מערכת לתרגול לשוני ועוד.

יהודית גיגי: בנוסף לזה יש את ה'חדשון' לעברית קלה מטעם משרד החינוך לתלמידים, בדרך כלל מהחודש השלישי לאולפן הראשוני.

יהודית גיגי: זה עיתון מקוון, חדשותי, שמכיל משימות לימודיות לשימוש המורה והתלמיד, לעיבוד מידע בטקסטים, בצפייה ובהאזנה, כל המיומנויות.

יהודית גיגי: ממידעים שמגיעים אלינו יש שימוש ענק בעיתון הזה, כולל יהדות התפוצות.

יהודית גיגי: המערכת מקבלת מכתבי תודה על כך.

יהודית גיגי: המורים שלנו גם מלמדים באמצעות רשתות חברתיות, ווטסאפ ועוד, הכול פרי עבודה פדגוגית של מורי האגף לחינוך מבוגרים.

יהודית גיגי: האגף גם נמצא באופן מתמיד בתהליך שיפור, גיוון דרכי הוראה, הערכה, יצירת סביבות לימוד עדכניות ומאתגרות שמאפשרות לימוד יעיל, מעניין ומאתגר של השפה לכלל האוכלוסיות מכל התרבויות, מכל התפוצות, עם המאפיינים הייחודיים.

יהודית גיגי: מחקר הערכה שהסתיים בשנה שעברה, של ראמ"ה, הרשות הארצית למדידה והערכה, העלה כי 85% שבעי רצון מהלימוד באולפנים של משרד החינוך ו-95% מבין 1,000 הנחקרים הודיעו כי ימליצו לחבריהם ללמוד באולפנים של משרד החינוך.

יהודית גיגי: בשלוש השנים האחרונות אנחנו מיישמים תכנית לימודים חדשה ומערכת מדידה חדשה, זה חלק מתהליך מובנה על פי מטרות הוראה.

יהודית גיגי: התהליך הוא תהליך שקובע גם את רמת הלימוד, רמת הידע של הלומד בעברית מרמה א' ועד רמה ד' ובתק"א גם ה' ו-ו', כדי להתקבל למוסדות לימוד אקדמיים.

יהודית גיגי: בסיום כל אולפן תלמיד נבחן ומקבל תעודת סיום.

מרדכי יוגב: את מדברת על אולפנים אינטרנטיים או על אולפני כיתות?

יהודית גיגי: אני מבחינה בדבריי, גם זה וגם בזה, אני עוטפת - - -

מרדכי יוגב: יש לכם אולפנים אינטרנטיים?

אברהם נגוסה: לא שמענו עד עכשיו.

יהודית גיגי: יש ערוצי לימוד אינטרנטיים.

יהודית גיגי: ערוצי הלימודי האינטרנטיים, סיפרתי עליהם ודיברתי עליהם - - -

מרדכי יוגב: עיתון הוא לא ערוץ לימוד.

מרדכי יוגב: טענו בחיטים, ענה לו בשעורים.

מרדכי יוגב: אני חייב לצאת, אדוני היושב ראש, אני אשאיר פה את אחד העוזרים שלי, אני אשמח לשמוע את משרד העלייה והקליטה, שהיה יותר מתכוון לעניין.

מרדכי יוגב: גם שמעתי מאלכס שיש לו כוונות טובות בעניין, הלוואי שהיה שיתוף פעולה בין שני המשרדים.

סופה לנדבר: אבל אני חושבת שזה צריך להיות על משרד החינוך ולא על משרד העלייה והקליטה.

מרדכי יוגב: אין לי בעיה, אבל זה כלי כל כך משמעותי.

30741: יהודית, האגף לא נסגר?

מרדכי יוגב: יש פה אנשים פרטיים שמוכנים לתת את העבודה שלהם למשרדי הממשלה, אדוני היושב ראש, צריך לשמוע אותם, היו יכולים לקבל מהם תכניות מובנות.

אברהם נגוסה: בסדר.

אברהם נגוסה: ממה שאת הסברת לנו עכשיו מה שאנחנו ציפינו לשמוע לא קיבלנו.

יהודית גיגי: יש לנו ערוצי לימוד מקוונים.

אברהם נגוסה: באינטרנט יש?

יהודית גיגי: כן, במערכת סגורה, יש מערכת של כיתות חכמות, יש לימודים מקוונים, יש אתר של האגף לחינוך מבוגרים, שיש בו חומרים.

אברהם נגוסה: זה אולפן?

יהודית גיגי: כן, זה אולפן, זה חלק מלימודי אולפן, ואני גם מסבירה שאנחנו באופן מתמיד שוקדים כל הזמן לפתח את התשתיות האלה.

אברהם נגוסה: משרד הקליטה מאשר את זה?

30741: לא, משרד הקליטה - - -

סופה לנדבר: משרד הקליטה לא מאשר את משרד החינוך.

אברהם נגוסה: אנחנו רוצים לשמוע את האנשים.

30741: אתם לא רוצים לשמוע אותנו, מה אנחנו עושים בנושא הזה?

אברהם נגוסה: לא, אני שאלתי - - -

30741: לא, לא לאשר, יש לנו דברים שלנו שאנחנו עושים.

אברהם נגוסה: אוקיי, אז תסביר לנו מה אתם מתכננים לעשות.

יהודית גיגי: אני רק אדגיש שאנחנו מאפשרים לימודי עברית לעולים שמגיעים לארץ, לא לתפוצות.

30741: אני רוצה לעדכן את חבר הכנסת מוטי יוגב, שבאמת כל הזמן מנסה לקדם את הנושא הזה.

אברהם נגוסה: הוא יקרא את הפרוטוקול.

30741: יופי, בגלל זה אני אומר את זה, בשבילו.

30741: משרד העלייה והקליטה מפעיל נכון להיום 300 כיתות פרונטליות בחו"ל, אם אתם רוצים את הפילוח, אז צרפת זה 125 כיתות, חמ"ע, זה ברית המועצות לשעבר, זה 136 כיתות ו-30 בריטניה, 30 הונגריה, 19 ברזיל, 2 אורוגוואי ו-30 כיתות בארצות הברית.

30741: אנחנו מפעילים את זה באמצעות 'אופק ישראלי', הסוכנות היהודית וההסתדרות הציונית, באמצעותם אנחנו מפעילים את הפרויקט הזה.

30741: בנוסף לזה, במקביל, בצרפת אנחנו מפעילים בבינאריים, שזה נותן פתרון ללימודים מרחוק עבור אלה שרוצים ללמוד עברית.

30741: היום יצרנו סוג של רצף שמתחיל מחו"ל, כאשר לאנשים יש היום מגוון אפשרויות ללמוד עברית בחו"ל באופן פרונטלי, גם 500 שעות באמצעות נתיב וגם 300 שעות אולפן באמצעות 'אופק ישראלי' או הסוכנות היהודית וההסתדרות הציונית ובמקביל אנחנו שוקדים כרגע על תכנית פדגוגית משמעותית שתכלול גם את הנושא של אולפן אינטרנטי ככלי תומך לתכנית לימוד העברית האחידה שאנחנו הולכים לייצר בשנת 2019.

30741: זה הכול, תודה.

אברהם נגוסה: תודה.

אברהם נגוסה: כן, בבקשה, הסוכנות.

רינה זסלבסקי: הסוכנות היהודית.

רינה זסלבסקי: אם מותר לי להוסיף, היחידה ליהדות דוברת רוסית בעולם.

רינה זסלבסקי: אנחנו מפעילים אולפנים מקוונים, אולפנים אינטרנטיים, ככה זה עבור חבר הכנסת מוטי יוגב, לדוברי רוסית.

רינה זסלבסקי: זה כיתת אולפן לכל דבר ועניין שאנחנו מקיימים אותה על בסיס פלטפורמה מאוד מפותחת בשם Adobe Connect, שמאפשרת למידה אינטראקטיבית לגמרי, עם המורה, כולל חלוקה של תלמידים לקבוצות.

רינה זסלבסקי: כרגע אנחנו שוקדים על הרחבה של הפרויקט.

רינה זסלבסקי: מר אלכס קושניר יודע, דיברנו על זה, אנחנו עשינו פיילוט עם גישה מאוד חדשנית שנקראת בעולם flipped classroom או כיתה הפוכה, כאשר אנחנו מפתחים חומרים ברוסית שהתלמיד לומד על פיהם, כולל תרגילים אלקטרוניים לפני הכניסה לכיתה הווירטואלית.

רינה זסלבסקי: כרגע אנחנו מפתחים את זה ברוסית, פיתחנו את רמה א', כרגע אנחנו מפתחים את רמה ב'.

רינה זסלבסקי: זה ניתן לתרגום לשפות נוספות, אם יוחלט על ההרחבה של הפרויקט, וניתן לתרגם את זה לכל השפות, לצרפתית, לאנגלית, לפורטוגזית.

רינה זסלבסקי: דרך אגב, קיבלנו פנייה מברזיל עם בקשה שהם רוצים שהחומרים יתורגמו, אם יימצא לזה תקציב.

רינה זסלבסקי: אז בהחלט, ותודה לחבר הכנסת מוטי יוגב, שהוא מקדם את הנושא, גם אנחנו סבורים שזה נושא מאוד מאוד חשוב ובהחלט בתחום של דוברי רוסית במדינות דוברות רוסית אנחנו שוקדים על העניין ותודה.

אברהם נגוסה: תודה.

אברהם נגוסה: בבקשה.

אברהם נגוסה: את השם להציג לפרוטוקול.

יוסף אפללו: ברשות אדוני, יושב ראש הוועדה, וברשות מנכ"ל משרד העלייה והקליטה ושרת הקליטה לשעבר, אני רוצה להציג את עצמי.

יוסף אפללו: שמי יוסף אפללו, עליתי ארצה לפני מספר שנים ואני עובד היום בתחום הווידיאו וגם בתחום האינטרנט, מחשבים.

יוסף אפללו: בשנים האחרונות עבדתי על פרויקט שנקרא מג'יק היברו.

יוסף אפללו: זו תכנית לימודים של השפה העברית באינטרנט שמותאמת במיוחד לציבור הצרפתי, אבל לא רק לציבור הצרפתי, גם לציבור רוסי, ציבור אמריקאי, אבל אני מדבר בינתיים על הציבור הצרפתי שמעניין אותנו.

יוסף אפללו: למה עבדתי על התכנית הזאת?

יוסף אפללו: כי הרגשתי בחוש, הייתי עולה חדש גם, כמה קושי לימוד השפה הפריע להתאקלמותי בארץ, במגוון תחומים, כמו בתעסוקה, כמו בחיי היום יום בכלל, מול השכנים, ברחוב, בבנק, במכולת, בכל מקום, מול משרדי ממשלה, מול מורי בתי הספר.

יוסף אפללו: היו גם בבית התפרצויות של חוסר תקשורת בין הורים לילדים.

יוסף אפללו: בקיצור זה היה מצב בלתי נסבל.

יוסף אפללו: אז חקרתי את העניין הזה של לימוד השפה העברית, דיברתי עם הרבה עולים מצרפת, אלה שהצליחו ללמוד באולפן וגם אלה שעברו את המסלול כמוני, של התחלת אולפן והפסקה באמצע בגלל הצורך לצאת לפרנס או כל מיני סיבות אחרות.

יוסף אפללו: דיברתי גם עם עולים שהחליטו מרצונם, לצערנו, לחזור לצרפת וניתחתי איתם את הסיבות שגרמו להם לחזור לצרפת, מה לא היה להם טוב וכדומה.

יוסף אפללו: מתוצאות המחקר הבנתי שני דברים חשובים.

יוסף אפללו: האחד, חייבים ללמוד את השפה כבר בצרפת, עוד בטרם העלייה לארץ, כשהתלמיד נמצא בצרפת, או בקנדה, בלגיה או מקום אחר, הוא רגוע יותר, הוא מסודר מבחינת התעסוקה, מבחינת הדיור והוא יותר פנוי ללמוד את השפה ולהכיר אותה בצורה יפה.

יוסף אפללו: הדבר השני שהבנתי מהקשר עם העולים הוא שצריך למצוא אלטרנטיבה לאולפנים הקיימים הנוכחיים היום.

יוסף אפללו: לא לכולם יש את היכולת לשבת בכיתה עם מורה ולהתאים את עצמם לשעות האולפן, במיוחד כשעולים לארץ ורוצים לפרנס את המשפחה ולמצוא עבודה ולהתאקלם בארץ.

יוסף אפללו: אי אפשר לוותר על לימוד השפה, אבל אי אפשר תמיד להסתדר עם זמני לימוד האולפן.

יוסף אפללו: החשיבה הזאת הובילה אותי ליצור את הפרויקט הזה שנקרא מג'יק היברו.

יוסף אפללו: יצרתי קשר עם מורה מוסמכת בתחום שתכננה את בניית הפרויקט, מורה ממשרד החינוך.

יוסף אפללו: כיום ידוע לכולם שלימוד שפה כלשהי, אנגלית, איטלקית, צרפתית, עובר דרך האינטרנט.

יוסף אפללו: האלטרנטיבה הזו של לימוד השפה דרך האינטרנט מתאימה יותר לחיים המודרניים והמתקדמים שלנו.

יוסף אפללו: אתר הלימודים מג'יק היברו כבר עובד היום, אבל עכשיו אני רוצה להעביר, אם אפשר, לתת זכות דיבור - - -

אברהם נגוסה: האתר הזה ידוע למשרד הקליטה או לסוכנות היהודית, להסתדרות הציונית, ל'אופק', שפועלים בחוץ לארץ בעניין אולפן אינטרנט כמו שהמנכ"ל הסביר לנו?

אברהם נגוסה: האם החברה הזאת מוכרת?

אברהם נגוסה: האם אתם הצעתם לארגונים האלה או למשרד הקליטה - - -

יוסף אפללו: אנחנו בהתחלת הפרויקט, לא היה פרסום.

יוסף אפללו: עשינו ניסיון, אבל אנחנו צריכים עזרה היום.

יוסף אפללו: אני רוצה, אני מאוד רוצה שהחבר שלי עוזי שלום יסביר ויציג לכם, אבל בקצרה, את התכנית.

אברהם נגוסה: לא, אין לי זמן.

אברהם נגוסה: יש את החברה, אנחנו רוצים איך אתם משווקים את החברה הזאת שמשרד הקליטה, 'אופק' והסוכנות וההסתדרות יכולים להתחבר אליכם לטובת היהודים שנמצאים בתפוצות וגם לטובת העולים.

אברהם נגוסה: אם בנקודה הזו אתה רוצה להגיד לי, אז בבקשה.

עוזיאל שלום: יותר חשוב להסביר את העניין הטכני.

שלומית אבינח: תציג את עצמך, בקצרה.

עוזיאל שלום: שלום, שמי עוזי שלום, אני המנהל הטכני של הפרויקט הזה, מג'יק היברו.

עוזיאל שלום: באמת שמחתי לשמוע ממנכ"ל משרד העלייה והקליטה, מר אלכס קושניר, על כל הפעילות והעבודה בצרפת והשיעורים שנמסרים שם.

עוזיאל שלום: למעשה, כמו שידידי, מייסד התכנית, ציין, מאוד מאוד חשוב ללמוד את השפה הזאת כבר בצרפת, כשנמצאים שם, כשרגועים, כי כשמגיעים אחר כך לארץ, גם כשעוברים את האולפן, אני מדבר על מציאות חיים שאני נפגש איתה מדי יום, אם זה במשרד, אם זה אנשים צרפתים קרובי משפחה, הם עדיין לא הצליחו לקלוט את השפה גם אחרי שהם עברו את האולפן, הם מסתדרים בחיי היום יום, אבל הם לפעמים מתמודדים עם שירות לקוחות שהם צריכים לדבר והם לא מקבלים את שירות הלקוחות בצורה טובה בגלל שהם לא יודעים את השפה.

עוזיאל שלום: אני חושב שהתכנית הזאת שחברי פה ייסד, ואני אחראי על הטכניקה של התכנית, אני תיכף אסביר אותה בקצרה, היא תכנית שנועדה הרבה יותר מללמד עברית, אלא יותר ללמד ישראלית, ללמד הווי, תרבות חיים, ואני חושב שכשניגשים ללמד לעולים או אפילו לכאלה שגרים בצרפת, ללמד את השפה, אנחנו הרבה מעבר מאשר מלמדים אותם מילים ואותיות, אלא הווי ישראלי ותרבות חיים.

עוזיאל שלום: ואני אסביר בקצרה את התכנית שלנו של מג'יק היברו.

אברהם נגוסה: תנסה לקצר.

עוזיאל שלום: אני אקצר מאוד.

עוזיאל שלום: התכנית שלנו היא תכנית פדגוגית שנכתבה על ידי מפקחת לעברית שעבדה במשרד החינוך, התכנית כוללת שלושה חלקים.

עוזיאל שלום: החלק הראשון הוא האולפן הווירטואלי שנמצא, הוא כבר קיים ברשת, אפשר לחפש אותו, מג'יק היברו, ובאתר יש סרטונים קצרים, רמות לימוד, מדברים על שלוש רמות לימוד שקיימות כבר באתר ומשתמשים בהן, אחר כך יש את הרמה הרביעית, שבשלבי גמר, רמה חמישית ושישית בשלבי הכנה.

עוזיאל שלום: התלמיד מתחיל עם סרטון של שיעור, הוא רואה שיחה בעברית בין ישראלים, ממשיך עם זה שהוא לומד את המשפטים עם תרגום לצרפתית.

אברהם נגוסה: הרעיון ברור.

עוזיאל שלום: כן, אבל שני החלקים הנוספים - - -

אברהם נגוסה: יש לי הצעה, הרעיון טוב, הפרויקט מצוין, אני רוצה שתיצור קשר עם האנשים שמבצעים את זה ותחבר.

עוזיאל שלום: ישבנו בפגישה אחת עם הסוכנות היהודית, זה לא כל כך התקדם.

עוזיאל שלום: אני מאמין שאם נצליח ל - - -

אברהם נגוסה: זו הכתובת הנכונה.

אברהם נגוסה: יש לך סוכנות, יש לך את משרד החינוך, יש לך את משרד הקליטה, 'אופק ישראלי', ההסתדרות הציונית.

אברהם נגוסה: אתה צריך לשבת איתם ולהסביר שהם, שהם ישתמשו או יקנו את השירות שלכם.

אברהם נגוסה: זו הדרך.

אברהם נגוסה: פה בכנסת נתתי לך להציג את העניין, מעבר לזה אי אפשר כי אין זמן.

עוזיאל שלום: תודה רבה.

אברהם נגוסה: עכשיו הנושא השלישי - - -

יוליה סקין: אפשר לומר משהו בקצרה?

יוליה סקין: אני מההסתדרות הציונית.

אברהם נגוסה: כן, בבקשה.

יוליה סקין: שמי יוליה, אני מההסתדרות הציונית העולמית, מהמחלקה לעידוד עלייה.

יוליה סקין: אנחנו עתידים כבר בחודש ינואר לפתוח עשרה אולפנים וירטואליים בצרפת, כפיילוט ראשוני, כבר יש לנו מורים, כבר יש לנו תלמידים שנרשמו.

יוליה סקין: מה שחשוב ורציתי להדגיש, אנחנו הולכים לעשות את זה באמת פנים מול פנים, כשהמורה יושב בבית שלו ובזמן שנוח לו והתלמיד ולא תלמיד שיושב ורואה איזה שהוא סרטון, שאנחנו יכולים למצוא את זה ביוטיוב.

יוליה סקין: זאת הדרישה שאנחנו רואים בשטח - - -

עוזיאל שלום: זה ההמשך של התכנית שרציתי להציג.

יוליה סקין: שגם ככה אף אחד לא יכול לדלג.

אברהם נגוסה: אחר כך תשבו.

עוזיאל שלום: לא, היא אמרה שאנחנו – זה ההמשך של התכנית שרציתי להציג.

יוסף אפללו: מפגשי וידיאו, גם מאמן אישי.

יוליה סקין: אנחנו נשמח לקבל מכם גם את ה - - -

אברהם נגוסה: אני מציע לכם.

אברהם נגוסה: הם עובדים בשפה, אז הם עובדים במדינות אחרות, ההסתדרות הציונית העולמית, אז אחרי הדיון תחליפו כתובות, תקבעו ותדברו על זה.

אברהם נגוסה: בבקשה.

יוליה סקין: כן, אמרתי שאנחנו נשמח באמת לקבל ולבחון את האפשרויות, אבל מהדרישה שאנחנו רואים מהתלמידים, ברגע שקובעים להם את השעות אז הם יודעים שהם צריכים להגיע ואנחנו גם מקדמים פרויקט נוסף שבו התלמידים מדברים עם תלמידים אחרים בעולם.

יוליה סקין: הם מקיימים איזה שהוא שיח והכול וירטואלי, אם זה תלמיד מצרפת שיכול לדבר עם תלמיד מברזיל והם מתרגלים ביניהם את העברית.

שלומית אבינח: אסתר בלום, את רוצה עכשיו?

שלומית אבינח: כי היא ביקשה לדבר.

אברהם נגוסה: אסתר, עכשיו או בסוף?

אסתר בלום: לא משנה.

אברהם נגוסה: אנחנו עכשיו רוצים לשמוע על קשיי למידה באולפן, עולים שיש להם מגבלות או קשיי למידה, האם יש התייחסות מיוחדת לנושא הזה?

אברהם נגוסה: אם כן, אנחנו רוצים לשמוע ממשרד החינוך, בבקשה.

יהודית גיגי: אולפנים לקשיי למידה.

יהודית גיגי: תלמידים בעלי קשייה זה בעצם קשת רחבה של קשיים והשאלה למי מכוונים, אבל אני אתייחס לכמה דברים.

יהודית גיגי: לתלמידים מתקשים באולפן יש מערך תומך ומחזק במסגרת האולפן, התלמיד מתקדם לפי רמתו.

יהודית גיגי: מערך המבחנים בנוי כך שהזמן יתאים גם לתלמידים המתקשים.

יהודית גיגי: תלמידים בעלי לקויות חריגות, מחלות כרוניות, בהמלצת הצוות הפדגוגי אנחנו מציעים חלופה של בחינות בעל פה, אבל זה באמת באישור חריג מיוחד של הפיקוח, בכפוף לאישורים וכו'.

יהודית גיגי: לגבי תלמידים בעלי צרכים מיוחדים ו/או נפגעי נפש הזכאים לסיוע במסגרת סל שיקום, אני חושבת שנה אחרי עלייתם לארץ, אנחנו פועלים באמצעות חברת מתן ובשיתוף פעולה עם העובדים הסוציאליים המחוזיים של משרד הקליטה.

יהודית גיגי: ההיענות נעשית לפי פנייה.

יהודית גיגי: תכנית הלימודים לרכישת שפה היא אותה תכנית, אבל היא עוברת התאמות לפי קבוצת הלומדים בעלי קשיי הלמידה ומשך הלימוד הוא שונה.

יהודית גיגי: למשל יש כיתת חירשים ב - - - יש אולפן נגיש בחיפה, יש אולפן נגיש בירושלים, שעכשיו מתפתח עם עיריית ירושלים, מחלקת הרווחה.

יהודית גיגי: משרד החינוך עושה מאמצים מיוחדים על מנת לאפשר שילוב התלמידים עם קשיי הלימוד וצרכים מיוחדים באולפן.

יהודית גיגי: התלמידים בעלי צרכים מיוחדים זוכים ללמוד בקבוצה קטנה וביחס אישי.

יהודית גיגי: אציין רק כי עד לפני ארבע שנים פעלה תכנית משותפת לאגף ולג'וינט ולמרכזים לחיים עצמאיים בערים הגדולות.

יהודית גיגי: השותפות הזו הסתיימה וממשיכה ביוזמתנו על פי הצרכים וההפניות.

יהודית גיגי: בנוסף אציין שיש גם מערך לכיתות ייעודיות, כמו למשל כיתות פנסיונרים קשישים, שיש להם צרכים מיוחדים, עולים חדשים זכאים.

יהודית גיגי: אלה לומדים פעמיים עד שלוש בשבוע ומבחן הסיום הוא מבחן בעל פה.

יהודית גיגי: מחבקים את התלמידים האלה.

אברהם נגוסה: תודה.

אברהם נגוסה: בבקשה, המנכ"ל, בנושא הזה.

30741: אני באמת רוצה לציין פה לטובה את משרד החינוך ושיתוף הפעולה שלנו בנושא הזה של עולים בעלי קשיי למידה.

30741: יש פה שיתוף פעולה מצוין.

30741: אני חושב שנכון להיום המענה הוא מענה מיטבי, זה רק צריך להמשיך ככה, זה הכול.

אברהם נגוסה: תודה.

שלומית אבינח: משרד המשפטים, עירית שביב, את רוצה בקצרה?

שלומית אבינח: כי המנכ"ל צריך לצאת.

עירית שביב שני: כן, אני אשמח.

אברהם נגוסה: לא, הוא יחכה עד לסיכום.

עירית שביב שני: זה יותר לגבי הנושא של הנגשה לאנשים עם מוגבלות, עם ליקויי למידה, עם מוגבלות שמיעה, ראייה, מוגבלות פיזית, יש תקנות שמחייבות הנגשה של כל השירותים בכל המקומות.

עירית שביב שני: זה שאת אומרת שיש אולפן נגיש בירושלים, כל האולפנים צריכים להיות נגישים.

עירית שביב שני: צריך לאפשר לאנשים - - -

יהודית גיגי: השם שלו הוא אולפן נגיש.

עירית שביב שני: צריך לאפשר לאנשים עם מוגבלות לקבלת הנגשה ככל האפשר ביחד עם החברה ולא באופן נפרד.

עירית שביב שני: הגיעה אלינו פנייה בנושא של אולפן לחירשים, מישהי שהופנתה לאולפן לחירשים, שהיא ביקשה תרגום לשפת סימנים באולפן רגיל והיא הופנתה לאולפן לחירשים.

עירית שביב שני: האדם היה אמור להגיע לדיון היום, אבל בסוף נבצר ממנו להגיע ואם אני אוכל להקריא את מה שהוא אמר, הוא אמר: 'אנחנו זוג אנשים חירשים, בת זוגי עלתה מגרמניה.

עירית שביב שני: לפני חודשיים פנינו למשרד הקליטה בבקשה להנגיש אולפן לעברית על ידי מתורגמן לשפת הסימנים', הפנו אותם לאולפן לחירשים.

עירית שביב שני: אולפן לחירשים הוא שעתיים כל פעם, לעומת חמישה ימים בשבוע של אולפן רגיל ולוקח לסיים אותו שנה, שנה וחצי, לעומת האולפן הרגיל, שזה בערך חמישה חודשים.

עירית שביב שני: אמרו להם שהם לא יכולים לקבל מתורגמן, שהם צריכים ללמוד באולפן לחירשים.

עירית שביב שני: בסוף היא החליטה ללמוד באולפן רגיל ולקחת מתורגמן על חשבונה.

עירית שביב שני: אנחנו תוהים אם זה הפתרון המתאים בגלל שבעצם בגלל שהיא עם מוגבלות אז היא מקבלת שירות פחות טוב.

אברהם נגוסה: אבל לפי החוק משרדי הממשלה מחויבים לעשות את האולפן בצורה של הנגשה למוגבלות.

אברהם נגוסה: מה שאת טוענת, שלא עושים את זה.

אברהם נגוסה: זה מה שאת טוענת?

עירית שביב שני: הם נותנים לה פתרון אחר, הם אומרים שזה מותאם במיוחד לחירשים, אבל הפתרון הוא לא באותם תנאים של אדם רגיל, זאת אומרת זה לוקח לה שנה וחצי במקום - - -

שלומית אבינח: עירית, תעבירי את הפנייה בבקשה למנכ"ל משרד הקליטה עם העתק לוועדה.

אברהם נגוסה: המנכ"ל אומר שהנושא לא ידוע לו.

עירית שביב שני: אנחנו פנינו למשרד החינוך, בגלל שהבנו ש - - -

שלומית אבינח: אבל היא עולה חדשה.

30741: קודם כל ציינת שפנית למשרד הקליטה ואני לפחות לא קיבלתי פנייה כזו.

30741: בכל מקרה, הנושא חדש לי והוא נושא חשוב, אני מבקש שתעבירו אלינו את הפנייה ואנחנו נבחן אותה.

שלומית אבינח: עם העתק לוועדה.

יהודית גיגי: אני גם רוצה לומר שמשרד החינוך לא אחראי על התשתיות הפיזיות באולפנים, הוא אחראי על כוחות ההוראה.

יהודית גיגי: זאת אומרת שאם עולה חדש זכאי למתורגמן, אנחנו נקבל אותו או דרך חברת מתן או דרך משרד הקליטה או - - -

אברהם נגוסה: משרד הקליטה יענה.

יהודית גיגי: כן, בתיאום כזה שייעשה בין הצדדים.

אברהם נגוסה: בסדר גמור.

אברהם נגוסה: הנקודה ברורה, המנכ"ל אמר לך שזה המקרה, צריך להפנות והם יטפלו בזה.

עירית שביב שני: תודה.

אברהם נגוסה: אסתר בלום, קעליטה, בבקשה.

אסתר בלום: תודה רבה, כבוד היושב ראש, תודה רבה, המנכ"ל.

אסתר בלום: בנקודה הזאת אני אתן לג'ואנה להתייחס כי יש לה הרבה מה להגיד ואני מוכרחה להגיד שלפחות בחלק השני של הוועדה, של הדיון, אנחנו תמיד לומדים הרבה מאוד דברים אצלך ותודה רבה על כך, זה מאוד מעשיר אותנו.

אסתר בלום: אני אתן לג'ואנה לדבר על כך אחר כך.

אסתר בלום: אני כן רוצה להתייחס לנושא של 'אולפן שלי'.

אסתר בלום: מאוד מאוד חשוב לי לעשות את זה כי אנחנו פוגשים את העולים החדשים וזו פעם ראשונה, אני חושבת, שאנשים מגיעים אלינו עם הדים כל כך כל כך חיוביים.

אסתר בלום: בהחלט, זו יוזמה של המשרד, יוזמה מאוד מאוד מבורכת, שאני חושבת שהיא מהפכנית מבחינת צורת החשיבה וצורת הנגשת השירות לעולים החדשים, כאשר המשרד יצא והשרה יצאה בנושא הזה אנחנו באמת הורדנו את הכובע ואמרנו שזה הפתרון שצריכים להביא לעולים וזה מה שהמשרד עשה.

אסתר בלום: אז שוב, יישר כוח על זה.

אסתר בלום: כאן יש לנו בעצם ספק, הוא ספק, אף אחד לא מחויב אליו, אבל הוא מחויב לתלמידים שלו ויש כאן ספק שהוא טוב מאוד במיוחד.

אסתר בלום: זאת אומרת זה לא רק שהוא מגיע לכל קצוות הארץ, אולפנים אין, גם הספקים האחרים לא רוצים להגיע לשם.

אסתר בלום: צריך להבין, לספקים יש אינטרס כספי, פה לספק, וכשרודי אומר:

אסתר בלום: אני רוצה לתרום, הם תורמים את עצמם כי הם רואים את החשיבות.

אסתר בלום: יש פה ספק שהוא מאוד מאוד מיוחד בעניין הזה ואני חושבת שצריך לראות את הדבר הזה גם במשא ומתן שיימשך ביניכם ואני מקווה מאוד שתמצאו את הפתרון כי מעבר לזה ששיטת הלימוד שלהם טובה במיוחד, הגמישות בשעות, בכל רחבי הארץ, היא מאוד מאוד מיוחדת - - - מה, סליחה, המנכ"ל?

אברהם נגוסה: לא, הוא צריך להגיב לזה, אבל תסיימי ואז הוא יגיב.

אסתר בלום: אני חושבת שבאמת מדובר בספק שהוא נותן שירות מעל ומעבר לאנשים.

אסתר בלום: אנשים מגיעים אלינו והם אומרים: אני רמה א', לא יודע לקרוא ואנחנו אומרים להם: יש ספקים, תלכו.

אסתר בלום: קודם כל זה הפך להיות מותג והם עצמם, מתוך ההוכחה של העבודה של העבודה שהם עשו בשטח, כי אנשים מדברים אחד עם השני.

אסתר בלום: אנחנו לא עושים פרסומת לאף אחד, אסור לנו, יש כל מיני, והעולים החדשים עושים, כאילו 'תבואו, תלכו ל'אולפן שלי''.

אסתר בלום: זה עכשיו ככה נקרא, 'אולפן שלי', זה לא אולפן ב', זה לא אולפן פרה, זה לא אולפן אחר כך, כי הם עושים עבודה נהדרת ואנחנו מאוד מאוד מקווים שתמצאו את הדרך, את שביל הזהב, כדי לתת להם להמשיך לעבוד עם העולים החדשים.

אסתר בלום: חוץ מזה באמת שאני חושבת שזה ראוי למופת שהחברה הזאת נותנת שירות לעולים מכל העולם ואותי זה תמיד מאוד מאוד מרגש, אתם יודעים מאיפה אני באה, וההערכה שלי לעלייה מכל העולם וזה כל כך יפה שחברה של עולים מצרפת באה ונותנת שירות לא רק עוד פעם לברנז'ה, לצרפתים וזה, אלא לכלל, והם מתאימים את עצמם גם לחשיבה וגם לתרבות, לכולם.

אסתר בלום: זה משהו מיוחד, אני חושבת, מאוד מאוד מיוחד.

אסתר בלום: מבחינת התרבות, מבחינת הקליטה התרבותית, כשאני ראיתי את החברים שנמצאים בכיתות שם, הם מדברים על זה והם אומרים עד כמה זה שזה עושה להם מאוד מאוד טוב, שהם לא סגורים בתוך הגטו של עצמם.

אברהם נגוסה: אסתר, תצמצמי.

אסתר בלום: כן, זהו.

אסתר בלום: אני מאוד מאוד מבקשת שהמשרד ייקח את זה בחשבון.

אסתר בלום: זה לא רק עניין כספי, יש כאן גם עניין של שליחות.

אסתר בלום: ככה אני רואה את החברים האלה, הם עושים ממש עבודת קודש.

אברהם נגוסה: תודה.

ג'ואנה דייאן: אני ג'ואנה, נעים מאוד.

ג'ואנה דייאן: אתם דיברתם על עולם שלי ודיברנו גם על עולם שני, ואנחנו מאוד שמחים שהייתה יוזמה כזאת.

ג'ואנה דייאן: חוץ מזה שאני עובדת בקעליטה, הייתי לשעבר מורה באולפן והשפה העברית מאוד קרובה ללבי, אבל הייתי רוצה לדבר על אולפן שלישי, אולי אפילו אולפן רביעי ואולי אפילו אולפן תלת ממדי ואני אסביר.

ג'ואנה דייאן: בקעליטה ארגנו לפני שבוע וחצי כנס מיוחד מסוגו, כינסנו את כל שחקני הקליטה כדי לדבר על האתגרים ועל הפתרונות האפשריים לאנשי מקצוע שמנסים לייעל את הקליטה של העולים.

ג'ואנה דייאן: שני הנושאים המרכזיים שעלו זה נושא השפה ונושא שיתוף הפעולה.

ג'ואנה דייאן: אני בתור עולה חדשה, בתור מורה באולפן, בתור מי שעכשיו רוצה לעזור לעולים שרוצים להיקלט, כשאני נכנסת לאינטרנט ורוצה להבין מה כדאי לי או למי שאני רוצה לעזור, איזה אולפן הכי כדאי בשבילי, אני לא מצליחה לקבל את המידע הזה.

ג'ואנה דייאן: אם אני לא מצליחה כמובן שגם אנשים אחרים לא מצליחים.

ג'ואנה דייאן: לכן אני אומרת ששיתוף הפעולה מהעולם העסקי, זאת אומרת שצריך לקחת את הרעיון של העולם העסקי, שקודם כל עובד עם עבודת סקר, עם מיפוי של הצרכים ושל הבעיות שקיימות בשוק ואז עם תכנית עסקית כדי להבין איזה ביטחונות אפשר לתת.

ג'ואנה דייאן: אני אומרת יותר מזה, רכישת שפה היא לא לימוד רגיל וסטנדרטי, זה כמו לימוד מוזיקה, זה לימוד של החיים.

ג'ואנה דייאן: אתה לא יכול להסתפק בזה שאתה לומד אולפן שנה אחת או שנתיים, ועובדה שהעולים שלנו, גם אחרי שלוש שנים, גם אחרי חמש שנים ולפעמים גם אחרי עשר שנים, הם לא יודעים לדבר עברית בצורה רהוטה ולכן נדמה לי שאם יהיה שיתוף פעולה בין הגורמים השונים, שזה משרדי ממשלה, שזה האולפנים השניים, שזה אפילו המגזר העסקי ואפילו עם מחקר מעמיק בשאלה איך אנחנו יכולים להגיע להקניית שפה בצורה הכי מדעית שאפשר, רק אז אנחנו נוכל להגיע לתוצאות הכי טובות.

אברהם נגוסה: תודה.

אברהם נגוסה: לפני המנכ"ל אני מגיב.

אברהם נגוסה: אני חוזר אליך, המנכ"ל, של 'אולפן שלי'.

אברהם נגוסה: אחרי המנכ"ל אני מסכם את הדיון, אז לפני זה אני רוצה – המנכ"ל לא יכול להחזיר אתכם למאגר מבחינה טכנית אם אתם לא כותבים מכתב מחר בבוקר, מבחינה טכנית, אתה מחר בבוקר כותב מכתב, פונה אליו, מתחייב לתקן את כל הליקויים שרשומים.

אברהם נגוסה: אז המנכ"ל מבחינה טכנית, אחרי שהוא מקבל, יש לו אפשרות להחזיר אתכם למאגר.

אברהם נגוסה: לכן אני מציע שאתה תסכים לזה.

אברהם נגוסה: אני רוצה שאתה תגיד את זה לפרוטוקול ואז אני אסיים את זה בסיכום.

רודי חיון: אני שואל - - -

אברהם נגוסה: אם אתה מתנגד, זכותך, אבל - - -

רודי חיון: לא, אני רוצה להגיד שלהגיד שאני אתקן את הליקויים זה אומר שאני כן מודה שיש ליקויים.

ולדימיר שקלאר: אין ליקויים?

רודי חיון: אתה יכול לצחוק, אני חושב שהיו טענות נקודתיות, כמו תייר בתוך כיתה, שאתה צריך ל - - -

אברהם נגוסה: רגע, רגע.

אברהם נגוסה: אני שאלתי שאלה ברורה, אני לא פותח את הדיון מחדש, אני שאלתי האם אתה מוכן לכתוב מחר בבוקר מכתב למנכ"ל שאתה, לפי מה שהם הוציאו לכם, אתם מתקנים את הליקויים וממשיכים?

רודי חיון: אני אומר שאני מוכן לכתוב מכתב, אבל אני אומר, שוב, שאם אני אכתוב שאני מוכן לתקן את הליקויים סימן שאני מקבל את הליקויים שנאמרו.

אברהם נגוסה: לא, אבל שלחו לך - - -

רודי חיון: אני אשלח שוב את המכתב ששלחתי לפני שלושה שבועות.

30741: אם הוא ישלח את המכתב הזה אז זה לא יהיה.

רודי חיון: לא קיבלתי עליו תשובה.

אברהם נגוסה: רבותיי, אנחנו - - -

רודי חיון: אני לא יודע מה לכתוב, כבוד היושב ראש.

רודי חיון: מה אני אוכל לכתוב?

רודי חיון: אני כתבתי את מה שאני חושב ועל זה לא קיבלתי תשובה.

רודי חיון: אני אשלח את אותו מכתב, שעונה על הטענות שבמכתב.

30741: יש לך עורך דין, שימליץ לך מה לכתוב.

רודי חיון: עורך דין, לוביסטים, הכול, כן.

30741: מה אני אעשה?

30741: זה מה שאתה מפעיל?

רודי חיון: מה אתה רוצה שאני אגיד?

אברהם נגוסה: לא משנה, מותר למשרדים שישתמשו בעורך דין.

30741: אני רוצה שתענה עניינית, זה הכול.

רודי חיון: אבל אני עניתי ביום שני ולא עניתם.

אברהם נגוסה: בסדר, אני שואל אותך - - -

רודי חיון: ואת זה אני רוצה שתגיד גם לפרוטוקול, שלא קיבלתם את המייל ביום שני, אחרי - - -

30741: אני אגיד לפרוטוקול, אנחנו קיבלנו את המייל והתגובה הייתה לא עניינית.

רודי חיון: לא עניתם עליו.

רודי חיון: לא, לא הייתה תשובה.

30741: ואז פנה אליי הבעלים של החברה, מבחינתי הוא דרג גבוה יותר והוא מוסמך לדבר איתי ואיתו דיברתי.

אברהם נגוסה: סליחה, סליחה, בואו - - -

רודי חיון: לא הייתה תשובה.

רודי חיון: התשובה נשלחה אחרי השיחה עם בעל החברה ואתה יודע את זה.

רודי חיון: מבחינה כרונולוגית זה לא נכון.

30741: תענה למכתב שנשלח לך ב-6 בדצמבר.

30741: תענה למכתב הזה.

רודי חיון: מה המכתב שם אומר, אתה יודע?

30741: אני יודע.

30741: תאמין לי, קראתי אותו.

אברהם נגוסה: משרד הקליטה אומר שהם שלחו את הליקויים, אני שואל אותך - - -

רודי חיון: אבל זה - - -

אברהם נגוסה: רגע, משרד הקליטה אומר: רשמנו את הליקויים שצריך לתקן.

רודי חיון: זה טענות, זה לא ליקויים.

רודי חיון: זה טענות.

אברהם נגוסה: לא משנה.

רודי חיון: אבל זה משנה.

רודי חיון: אומרים לי: הכנסת תייר בתוך כיתה.

רודי חיון: איך אתה רוצה שאני אתקן את זה?

אברהם נגוסה: אבל זה ליקוי.

רודי חיון: אז שלחתי שאנחנו לא נכניס תייר.

אברהם נגוסה: אז תכתוב - - -

30741: מה עם השאר?

אברהם נגוסה: תכתוב: אנחנו החלטנו לא להכניס תייר.

רודי חיון: מה עם השאר?

רודי חיון: אתה יודע מה השאר?

30741: אני יודע.

רודי חיון: אז אתה יודע, אתה יודע שזה טענות.

אברהם נגוסה: רגע, מה הבעיה?

אברהם נגוסה: אם להכניס תייר לאולפן זה ליקוי - - -

רודי חיון: זה לא ליקוי.

אברהם נגוסה: רגע, משרד הקליטה אמר שזה ליקוי ולכן אתה כותב:

אברהם נגוסה: אנחנו לא נכנס הלאה - - -

רודי חיון: אבל זה נכתב כבר.

אברהם נגוסה: בסדר, תכתוב עוד פעם.

רודי חיון: אז מה, אני אכתוב שוב?

רודי חיון: לא עונים לי, אז אני אכתוב שוב?

אברהם נגוסה: תשמע, זה ועדה בכנסת, אמרתי, זה לא בית משפט.

אברהם נגוסה: אתה באת כדי שנעזור כוועדת העלייה והקליטה.

רודי חיון: אבל אני יודע איך זה יסתיים, זה יסתיים במכתב שיגיד לי שזה לא מספיק.

רודי חיון: אנחנו יודעים את זה, אנחנו כבר חודש בתהליך הזה.

30741: תענה מכתב שיהיה מספיק, זה הכול.

רודי חיון: בגלל זה אני מבקש שיקפיאו את ההחלטה - - -

30741: זה לא יקרה.

אברהם נגוסה: זה מה שאני אומר, כדי שיהיה, המנכ"ל טוען: הוצאתי אותה מהמאגר, כדי להכניס אותה אני צריך שינוי טקטי, מעשי - - -

30741: לא טקטי.

אברהם נגוסה: כן, זה טקטי.

אברהם נגוסה: אתה יכול לשנות אם אתה רוצה, מה שאתה רוצה שהם יתחייבו לתקן את הליקויים.

רודי חיון: אז אני מוכן להתחייב שאנחנו נפעל לפי תנאי המאגר.

רודי חיון: זה אני מוכן לכתוב.

אברהם נגוסה: הוועדה לא נתנה לך תנאים, אני לא נתתי תנאים לליקוי, אני גם לא מגדיר ליקויים או לא ליקויים, זה לא תפקידי.

אברהם נגוסה: אני אומר לך, התפקיד שלנו הוא פתרון לעולים ולמורים.

אברהם נגוסה: לכן אני, לא רק אני, גם חברי הכנסת שהיו פה, נתנו הצעה ואמרנו להחזיר אתכם למאגר ותמשיכו לפעול.

אברהם נגוסה: אני מציע, כדי שהדבר הזה יתקיים אתה מחר בבוקר כותב מכתב למשרד הקליטה, לפי הליקויים שהם אמרו שאתם צריכים לתקן, אז אתה כותב את הליקויים האלה.

אברהם נגוסה: אם תיקנת כבר אתה יכול להגיד שתיקנת ואתה מתקן את אלה שלא טופלו, ולכן 'אנחנו מבקשים שתחזירו אותנו למאגר'.

אברהם נגוסה: תכתוב את זה.

רודי חיון: יש אפשרות שתהיה התחייבות?

רודי חיון: אתם יכולים לצחוק, אתם משאירים עולים ברחוב.

רודי חיון: אתם יכולים לצחוק בתוך משרד הקליטה.

רודי חיון: כבוד ולדימיר, אתה יכול לצחוק, אתה משאיר עולים ואתה יכול לצחוק.

ולדימיר שקלאר: אתה חברה פרטית, מה שמעניין אותך זה כסף וזהו.

רודי חיון: אני נראה לך חברה פרטית?

רודי חיון: אני נראה לך עושה רק בגלל הפיננסים והכסף?

אברהם נגוסה: סליחה, אנחנו - - -

רודי חיון: זה קל לצחוק על חשבון העולים.

אברהם נגוסה: אני מבקש - - -

רודי חיון: יש פה עוול, יש פה עוול.

ולדימיר שקלאר: אתה יודע לדבר טוב, מדבר, אבל - - -

רודי חיון: אתה לא יודע להגיד כמה ליקויים היו.

רודי חיון: כבוד סמנכ"ל משרד הקליטה, כמה ליקויים היו?

רודי חיון: תספור ותגיד בוועדה מול המצלמות.

אברהם נגוסה: סליחה, סליחה.

ולדימיר שקלאר: יכול להיות שאפילו אחד, אבל חמור.

רודי חיון: אה, כן, אחד של 2,500 תלמידים.

רודי חיון: אתה איש חינוך ואתה יודע לכמת - - -

ולדימיר שקלאר: אני לא יודע, יש לך מכתב, אתה צריך לענות, זהו.

רודי חיון: אז עניתי, יש לך את זה במייל.

רודי חיון: תפסיקו להגיד דברים שהם לא נכונים.

אברהם נגוסה: רודי, סליחה, אני צריך לסכם.

רודי חיון: קיבלת תשובה במייל.

ולדימיר שקלאר: אתה אומר דברים לא נכונים.

אברהם נגוסה: סליחה, תודה.

אברהם נגוסה: אני מסכם את הדיון.

30741: רגע, אתה אמרת לי שתיתן לי שתי מילים.

אברהם נגוסה: כן, אתה תגיב.

אברהם נגוסה: הם הוציאו אותי מהריכוז.

אברהם נגוסה: אני מבקש ממך, זה לא צורה של דיון בכנסת.

רודי חיון: אז זה לא צריך להגיע, כדי שיהיה פתרון לבעיה הזו.

אברהם נגוסה: אפילו זה לא בית משפט.

אברהם נגוסה: אז אני אומר לך, ככה לא מתנהגים.

קריאה: אתה רוצה כסף - - -

רודי חיון: אני רוצה כסף?

רודי חיון: זה מה שאת אומרת?

אברהם נגוסה: אל תעשה - - -

רודי חיון: זה מה שהיא אומרת לי.

רודי חיון: אתה שומע את משרד הקליטה שהוא אומר: 'מה שהוא רוצה זה כסף'?

אברהם נגוסה: תדבר איתי, לא איתה.

רודי חיון: נראה לך שמה שאני מחפש זה כסף היום?

רודי חיון: אני מחפש לפרנס את העובדים.

רודי חיון: אני יכול מחר לעזוב את העבודה וללכת למקום אחר.

רודי חיון: את לא מתביישת לומר שמה שאני מחפש זה כסף?

ולדימיר שקלאר: רודי, בכוח זה לא יילך.

אברהם נגוסה: תודה, תודה.

רודי חיון: אני מבקש ממנה שתתנצל ושלא תגיד מול המצלמות שמה שאני מחפש זה כסף.

ולדימיר שקלאר: היא לא תתנצל על שום דבר.

אברהם נגוסה: תודה רבה לך.

אברהם נגוסה: תמשיך, בבקשה.

30741: אני רוצה להגיד כמה מילים.

30741: גם אנחנו יכולנו להביא לכאן עולים שהיו מתלוננים על השירות שהם קיבלו.

רודי חיון: אני אשמח, תביאו.

ולדימיר שקלאר: אבל זה לא דרך שלנו.

רודי חיון: אה, כן, ברור.

30741: אנחנו לא עשינו את זה כי יש דרך להתנהל.

30741: יש שני ערוצים שאפשר להתנהל איתם, ובזה אני אסכם.

30741: ערוץ אחד זה ערוץ של הידברות מקצועית.

30741: הערוץ הזה, וגם שמעתי את המנכ"ל שאמר את זה: אז מה, אני צריך להודות בליקויים?

30741: אם אתה לא מודה בליקויים כנראה שלא נוכל להתקדם.

30741: זה אחת.

רודי חיון: אבל אם אין?

30741: אתה תפסיק לקטוע אותי.

רודי חיון: הזוי.

אברהם נגוסה: אני מבקש.

רודי חיון: אבל הוא אומר שאם אני לא מודה אין מה לדבר, אבל מה זאת אומרת אם אני לא מודה?

רודי חיון: ואם זה לא נכון?

אברהם נגוסה: אני מבקש.

רודי חיון: ריבונו של עולם, אני לא מצליח להבין.

רודי חיון: אני צריך להודות בדברים שלא קרו?

אברהם נגוסה: אם יש פה מלחמת אגו זה לא טוב.

רודי חיון: נראה לך שמה שזה זה אגו?

רודי חיון: אני באתי לחפש אגו?

רודי חיון: אני לא מנכ"ל של משרד ממשלתי, אני מנכ"ל של חברה פרטית, מחר אני יכול לעבוד במקום אחר.

אברהם נגוסה: אני אומר לך לכתוב מכתב.

אברהם נגוסה: יש לך עורך דין של החברה, אתה הולך לעורך דין של החברה, הוא ינסח לך את המכתב כדי ש – תשמע, אם אתם לא עומדים בתנאים של המשרד אז קשה לחייב.

אברהם נגוסה: מה שהמשרד אומרים זה שיש ליקויים, הם שלחו לכם מכתב ליקויים, אז מה הבעיה לכתוב מכתב מחר בבוקר למנכ"ל?

אברהם נגוסה: מה הבעיה שלך?

אברהם נגוסה: אני לא מבין.

30741: זו הדרך האחת.

30741: הדרך המקצועית, אנחנו ניסינו אותה, אין לנו בעיה לחזור אליה במידה שנקבל מכתב ענייני שעונה על כל השאלות.

30741: הדרך השנייה, וזה מה שהחברה בחרה, וגם בדרך הזו הלכנו, זה הדרך של התנהלות באמצעות עורכי דין.

30741: המכתב לעורך הדין של החברה נשלח ב-6 בדצמבר, עברו כבר שלושה שבועות, לא קיבלנו שום תגובה ושום תשובה.

30741: לכן מה שאני מציע זה שהחברה קודם כל תבחר מול מי אנחנו מתנהלים, האם זה מול הבעלים, האם זה מול המנכ"ל - - -

רודי חיון: אתם בחרתם.

30741: סליחה, סליחה - - -

רודי חיון: אתם בחרתם להתנהל מול בעל החברה.

אברהם נגוסה: אתה יכול לתת לו לדבר?

רודי חיון: אבל אי אפשר להגיד דברים לא נכונים מול המצלמות.

אברהם נגוסה: אבל זה לא הדיון.

אברהם נגוסה: אני לא מבין אותך, פעם ראשונה שלך בוועדה?

רודי חיון: לא.

אברהם נגוסה: פעם שנייה, אני יודע, בשבוע שעבר היית, אבל לפני זה היית בוועדות?

רודי חיון: גם, רציתי לעזור לעולים מצרפת.

30741: אתה רוצה להגיד שהבעלים לא מוסמך לדבר בשם החברה?

30741: לא?

רודי חיון: כי אני בקי בעובדות ואליי לא פניתם.

אברהם נגוסה: אני מבקש שהוא יסיים.

אברהם נגוסה: בבקשה.

30741: אז אני באמת מבולבל.

30741: אם המנכ"ל של החברה טוען שהבעלים של החברה לא מוסמך לדבר בשם החברה אז אני כבר באמת לא יודע מה לעשות.

30741: אני מציע שהחברה קודם כל תחליט מי הגורם המוסמך להציג אותה ואז תבוא למשרד ותענה באופן ענייני לשאלות ששאלנו, או שתפעל באמצעות עורך דין.

30741: אנחנו עם רצון טוב להחזיר אותה למאגר בהתקיים התנאים שפירטנו במכתב, זה הכול.

30741: תודה רבה, אדוני היושב ראש.

אברהם נגוסה: תודה.

אברהם נגוסה: אני מסכם את הדיון.

אברהם נגוסה: קודם כל אני מברך את כל הצדדים על הפעילות בנושא חיזוק העולים החדשים בשפה העברית, באולפנים, כדי שהם ייקלטו במדינת ישראל וגם פעילות בחו"ל, כדי שהעולים יידעו את השפה שלנו לפני שהם עולים לישראל.

אברהם נגוסה: הסיכום שלנו הוא ככה, הדבר הראשון, כמו שאמרתי, אני מברך את כולם.

אברהם נגוסה: עושים פחות, עושים יותר, אבל עושים.

אברהם נגוסה: הדבר השני, הוועדה קוראת להגביר ולהרחיב את תכנית אולפן אינטרנטי, הן בארץ והן בחוץ לארץ, בצורה מסודרת, שהעולים יקבלו גם בארץ וגם בתפוצות בשפה העברית.

אברהם נגוסה: אפשר להשתמש בכל אפשרויות הטכנולוגיה, כמו שהוצג פה, ואפשר לעבוד ביחד ולהרחיב את הנושא הזה.

אברהם נגוסה: זה חשוב מאוד, זה חיוני.

אברהם נגוסה: כבר פועלים בשטח, אבל להרחיב את זה.

אברהם נגוסה: הנושא השלישי, בנושא המוגבלות וקשיי הלמידה, חשוב מאוד שלאנשים תהיה תכנית מפורטת עם הזכויות שלהם, על פי החוק, כדי שתהיה להם הנגשה, נגישות ללמוד עברית.

אברהם נגוסה: לכן מאוד חשוב התיאום בין משרד החינוך ומשרד הקליטה.

אברהם נגוסה: הנושא הרביעי, אני מגיע ל'אולפן שלי', לפרויקט.

אברהם נגוסה: אנחנו מציעים לכל הגורמים, מי שנפגע בסופו של דבר במהלך הזה של ההתקוטטות זה העולים והמורים, הצוות, אנחנו מבקשים שתיקחו אחריות, גם החברה, גם משרד הקליטה, תסתכלו על העולים ואנחנו מבקשים להסדיר את הנושא בהקדם האפשרי.

אברהם נגוסה: אני קורא לחברה ממחר בבוקר לכתוב מכתב ולענות למשרד הקליטה שמתחייבים לתיקון הליקויים שמשרד הקליטה שרטט או כתב במכתב ששלח לכם.

אברהם נגוסה: ואז כשהם מקבלים את המכתב, אני פונה למנכ"ל להחזיר אתכם למאגר מיד ולהמשיך בפעילות שלכם.

אברהם נגוסה: זו ההחלטה שלנו.

אברהם נגוסה: מי שמתנגד, זכותו, אבל זו ההחלטה של הוועדה.

אברהם נגוסה: ברוח הזו אנחנו נכתוב גם למנכ"ל וגם לשר הקליטה, בצורה כזו, ונשלח לכם, לחברה, גם העתק של המכתב.

אברהם נגוסה: תודה לכל המשתתפים, הישיבה נעולה.